﻿ CURS DE SOCIOLOGIA EDUCAŢIEI Conf univ dr MIHAI ANDRONE CAPITOLUL I ORIGINILE SOCIOLOGIEI EDUCAŢIEI 1 Educaţie şi societate – cadru general Sociologia educaţiei – aşa cum ne spune şi numele ei – s-a născut la confluenţa sociologiei cu pedagogia Sociologia şi pedagogia sunt discipline autonome, dar la fel de adevărat este şi că amândouă provin din filosofie Sociologia şi pedagogia comunică nu numai la nivelul originii, legătura lor este de ordinul prezenţei: trăim cu toţii în societate, iar societatea ne formează permanent şi într-un anumit fel Aşadar – permanenţă şi specificitate: faptele sociale au efecte formative asupra indivizilor, grupurilor sociale şi societăţii în ansamblul ei, acţiunea educativă are caracter social atât prin obiectivele ei cât şi prin faptul că ea reclamă cu necesitatea prezenţa actorilor sociali şi a altor elemente structurale Profesorul Liviu Plugaru vedea relaţia dintre societate şi educaţie în termeni logici: în această ordine de idei societatea şi educaţia ar stabili reciproc o relaţie de echivalenţă sau, mai curând, ele ar alcătui un adevărat continuum bidimensional (utilizând limbajul specific al teoriei relativităţii) (Liviu Plugaru, Introducere în sociologia educaţiei, Ed Psihomedia, Sibiu, Braşov, 2004, pp 13-14) De aici nu rezultă că sociologia şi pedagogia merg pe drumul pierderii individualităţii proprii: fiecare dintre cele două are o specificitate proprie, relaţia dintre ele este una între termeni apropiaţi, dar distincţi Educaţia are vârsta omului, ca şi autoeducaţia Omul s-a supus, încă de la început, influenţelor mediului său de trai şi a celui de lângă el De la început omul a comunicat şi a simţit, a procesat informaţiile provenite din exterior şi le-a prelucrat prin intermediul experienţei proprii Limbajul a dat omului posibilitatea de a-şi comunica gândurile şi scopurile urmărite Comunicarea este o premisă indispensabilă a coeziunii sociale, coeziunea socială este ea însăşi o premisă a mai bunei administrări a naturii şi a atingerii unor nivele superioare de bunăstare Educaţia este un element indispensabil al existenţei socio-umane Ea este un proces în derulare, un element fără de care existenţa fiinţei umane nu poate fi concepută Ioan Nicola vedea în educaţie un fenomen ontic aparţinând sistemului social, cu rol activ şi transformator Paul-Henry Chombar de Lauwe concepea educaţia într-un cadru social, configurând-o prin prisma întâlnirii omului cu societatea: „Dacă educaţia nu ar fi organizată într-un mod represiv, copilul ar putea, încă din cea mai fragedă copilărie, să acţioneze în timp ce primeşte educaţia şi să contribuie la transformarea mediului social care-l formează Educaţia poate fi concepută într-un mod mai larg ca o întâlnire între individ şi societate, şi întreaga viaţă socială poate fi marcată de acest schimb permanent” (Cultura şi puterea, trad rom de Rola Mahler, Ed Politică, Bucureşti, 1982, p 75) P H Chombart de Lauwe consemna că libertatea de care dispune omul nu se exercită în vid, ci ea apare pe terenul practicii şi al acţiunii, ea este asociată comunicării, dialogului, relaţiei sociale, comunitare Ioan Nicola vorbea de un „transfer neîntrerupt de informaţii de la societate la individ”, procesul educaţional fiind abordat din perspectivă sistemică ca relaţie de dependenţă a elementului uman faţă de sistemul social (Ioan Nicola, Pedagogie, Ed Didactică şi Pedagogică, Bucureşti, 1992, p 13) Aşadar, educaţia reprezintă un transfer de valori de la societate la individ Ea este un fenomen social dotat cu o relativă autonomie, manifestată prin funcţiile sale proprii, prin modul său de derulare, prin structura sa specifică Sociologul educaţiei este interesat, aproape în aceeaşi măsură ca şi pedagogul, de mecanismul intern al educaţiei, adică de specificitatea ei 2 Educaţia ca acţiune umană specifică Precizarea îi aparţine pedagogul Ioan Nicola Educaţia este acţiune socială, ea poate fi abordată la nivel praxiologic Praxiologia oferă un model general al acţiunii, fixează legităţile ei universale „urmărind ca analiza modului în care aceste legi se manifestă într-un tip concret de acţiune să revină ştiinţelor particulare care studiază astfel de tipuri” (ibidem) Modelul reliefat de profesorul Ioan Nicola are următoarea configuraţie: P = A + Op +S +R (P este praxisul, A –agentul, Op – obiectul acţiunii, S – situaţia, iar R – realizarea) Din acest punct ni se dezvăluie coordonatele generale ale educaţiei sau, mai bine zis, ale acţiunii educaţionale: * prin esenţa ei educaţia este o relaţie între un subiect şi un obiect, relaţie în cadrul căreia subiectul vizează o transformare a obiectului în conformitate cu anumite obiective, cu un anumit scop; * relaţia dintre subiect şi obiect este o relaţie socială, umană, deoarece şi subiectul şi obiectul – adică ambii termeni – sunt de ordin uman; * cei doi termeni ai relaţiei interacţionează în mod activ, oferindu-i acesteia o anumită specificitate; * acţiunea educaţională – ca acţiune particulară – este subordonată unui întreg social care structurează, direcţionează, orientează şi dă consistenţă acţiunii respective; * „desfăşurarea acţiunii are un caracter funcţional-dinamic prin relaţiile directe şi indirecte care se stabilesc între componentele sale, între factorii obiectivi şi subiectivi, controlabili şi necontrolabili, care îşi pun amprenta asupra desfăşurării ei”, aceştia alcătuind ceea ce D Todoran numea „câmp educativ” (ibidem, pp 14-15) Este momentul să facem anumite delimitări conceptuale: educaţie este un tip specific de acţiune socială, ea întreţine multiple legături cu celelalte fenomene sociale, fiind destul de dificil să le surprindem pe toate Anticipăm puţin lucrurile şi amintim că socializarea ni se arată ca ansamblu al influenţelor sociale exercitate asupra individului în contextul comunicării umane, în acest caz educaţia constituindu-se drept activitate declanşată intenţional „în vederea asimilării valorilor sociale” (ibidem, p 15) Să încercăm să sintetizăm: şi socializarea şi educaţia urmăresc mai buna plasare a individului într-un anumit context social, într-un ansamblu comunitar particular dat Diferă, în cazul lor, mecanismele prin care se realizează acest obiectiv Acţiunea educaţională se află între societate şi individ, mediind transferul de valori de la un termen la altul; ea se preocupă îndeaproape de asigurarea unor condiţii prielnice asimilării valorilor sociale Educaţia urmăreşte integrarea socială a omului dar şi formarea personalităţii lui, a acelui tot biologic şi spiritual destinat să asimileze în mod creator valorile dominante ale comunităţii şi să se subordoneze imperativelor sociale, nu în mod pasiv, ci în mod creator şi activ Nu avem cum să vorbim de importanţa socială a educaţiei fără să vorbim şi de cuprinsul, rolul şi finalităţile ei (ibidem) *** Aşadar, ce este educaţia, cărei definiţii se pretează ea? Cărei perspective metodologice? Este cert că fenomenul educaţional a fost privit din unghiuri diferite Perspectiva antropocentrică postulează din capul locului existenţa unei naturi umane universale şi invariabile, educaţia vizând tocmai stimularea acestei naturi, dezvoltarea calităţilor autentice ale neamului omenesc în conformitate cu potenţialităţile lui specifice Însă nu avem voie să ne preocupăm doar de actualizarea potenţialităţilor naturii umane fără să luăm în calcul cadrul social, deoarece acest tip de abordare este lipsit de realism Perspectiva sociocentrică abordează educaţia prin prisma pregătirii individului pentru exercitarea diferitelor roluri sociale În acest orizont accentul cade pe eterongenitatea pregătirii prin educaţie cerută de presantele exigenţe sociale În acest mod accentul se deplasează de la natura umană către natura socială, astfel abordarea sociocentrică este bine înrădăcinată în social, dar scapă din vedere specificitatea personalităţii umane Ioan Nicola pledează în favoarea unui echilibru just între cele două perspective, prinsă la nivelul unei definiţii operaţionale: educaţie este „o activitate socială complexă care se realizează printr-un lanţ nesfârşit de acţiuni exercitate în mod conştient, sistematic şi organizat, în fiecare moment un subiect – individual sau colectiv – acţionând asupra unui obiect – individual sau colectiv -, în vederea transformării acestuia din urmă într-o personalitate activă şi creatoare, corespunzătoare atât condiţiilor istorico-sociale prezente şi de perspectivă, cât şi potenţialului său biopsihic individual” (ibidem, pp 16-17) Educaţia este un fenomen complex, de unde şi greutatea definirii ei Educaţia este o relaţie tipic umană, ea are, indiscutabil, caracter uman, ea este o acţiune conştientă şi premeditată, condusă potrivit unor finalităţi hotărâte în prealabil Acţiunea educaţională este o acţiune intenţională ce urmăreşte un scop bine determinat, ea operează cu un set de valori ce urmează a fi transmise de la educator la educat într-un mod organizat şi bine structurat, adică eficient Elena Joiţa încearcă să prindă notele esenţiale ale diferitelor definiţii date educaţiei în lucrări de pedagogie: educaţia este o activitate socio-umană fundamentală pe axa socializare-umanizare, un sistem de acţiuni bine reglat şi evaluat, un proces progresiv, adesea contradictoriu de formare şi dezvoltare a personalităţii umane (Pedagogia Ştiinţă integrativă a educaţiei, Ed Polirom, Iaşi, 1999, p 30) Educaţia este complexă, ea este „o realitate socială specială, continuu cerută şi afirmată, o componentă a vieţii sociale Ea răspunde unor cerinţe obiective ale societăţii, asigură legătura între generaţii, între experienţă şi progres, conservă societatea, dar o şi propulsează, realizează un proces progresiv de socializare, este un factor de dezvoltare socială” (ibidem, p 31) Educaţia este o activitate umană planificată, bine organizată dimensionată activ conform unei comenzi sociale – acţiunea educaţională are un caracter direcţional Acţiunea educaţională este o acţiune prin care se urmăreşte o schimbare, schimbare de ordin individual, dar şi comunitar Acţiunea educaţională este o acţiune proiectată, ea are în vedere o anumită succesiune de stări, o serie de transformări ce urmează a se produce în personalitatea educatului Ea este o acţiune teleologică, ea urmăreşte o finalitate anticipată şi dorită de către agentul educaţional Acest proiect educaţional se materializează sub forma obiectivelor educaţionale Vedem, aşadar, că educaţia, prin caracterul ei organizat şi sistematic, se deosebeşte în mod real de influenţele spontane ale mediului care pot acţiona în acelaşi sens cu ea sau în sens divergent Acţiunea educaţională se derulează într-un cadru organizat, ea are nevoie de anumite condiţii pentru a fi eficientă Forma superioară a organizării acţiunii educaţionale este cea instituţională – în cadrul ei şcoala deţine rolul cel mai important Pedagogul Ioan Nicola vorbea de natura socială şi de diacronia acţiunii educaţionale: acţiunea educaţională este o acţiune umană ce se poate desfăşura doar într-un cadrul social, într-un cadru comunitar „Natura socială se exprimă, în esenţă, prin interdependenţa şi corelaţiile ce se stabilesc între educaţie şi societate Educaţia a apărut o dată cu societatea umană şi va continua să existe de-a lungul întregii evoluţii a acesteia, supunându-se legilor generale de dezvoltare a societăţii Cu toate acestea educaţia nu este o simplă prelungire a sistemului social, din contră, ea este doar o componentă a acestui sistem, cu o structură, un conţinut şi o logică internă prin intermediul cărora ea se diferenţiază calitativ de alte fenomene sociale” (Ioan Nicola, op cit , p 18) Educaţia este prin excelenţă un fenomen social Societatea educă, înţelegem mai bine relaţia dintre educaţie şi societate dacă percepem societatea în realitatea ei dinamică Educaţia are rolul de a media raportul omului cu mediul său social, susţinând dezvoltarea omului în mijlocul realităţii sociale date şi evoluţia societăţii în ansamblul ei Omul este educat în societate, omul însuşi este un factor al dezvoltării sociale, omul acţionează asupra societăţii acţionând de fapt asupra lui însuşi Schimbările survenite în plan uman se vor repercuta asupra societăţii globale Putem vorbi, aşadar, de o interdependenţă între societate şi educaţie, relaţiile dintre ele nu sunt deloc simple: şi sociologii şi pedagogii vorbesc de o creştere a rolului educaţiei în evoluţia întregii societăţi, dezvoltarea societăţii pune sarcini noi şi complexe în faţa educaţiei Ţările dezvoltate sunt preocupate de problema reformei şcolare tocmai datorită faptului că revoluţia tehnico-ştiinţifică, progresul informaţional ne confruntă cu sarcina modernizării sistemului de învăţământ Educaţia este în chip esenţial de natură socială, ea are un caracter diacronic, ea se dezvoltă de la o etapă la alta în funcţie de schimbările ce au loc la nivelul structurii sociale Educaţia este un subsistem al sistemului social global, această perspectivă sistemică ne permite să realizăm mai bine de ce schimbările ce au loc la nivelul societăţii globale afectează implicit şi viaţa subsistemului educaţional Pedagogul român C Narly considera că educaţia este concomitent fapt social şi fapt individual Prin excelenţă ea are rolul de a modifica în bine personalitatea fiecărui om, fiinţa fiecărui individ Modificările care au loc în viaţa lăuntrică a fiecărui om se vor repercuta şi asupra grupului social din care el face parte Educaţia este o realitate în desfăşurare, este un proces care poartă amprenta unui moment istoric, viaţa individului este o continuă devenire Este potrivit, după cum vedem, să vorbim de interdependenţa societate-educaţie Educaţia are rolul de a transmite experienţa socială de la o generaţie la alta Educaţia variază de la o etapă istorică la alta, de la un regim politic la altul Educaţia poartă amprenta etapei istorice care a generat-o Educaţia este o acţiune socială, ea are un caracter variabil, fiind extrem de sensibilă la schimbările sociale Ea este o acţiune socială practică, ei îi sunt proprii anumite caracteristici care-i trasează şi realitatea sa proprie, uşor de recunoscut în orice etapă istorică Conţinutul educaţiei nu se limitează la schimbările sociale, ea s-a prezentat, încă de la începutul fiinţării ei, ca o relaţie teleologică, derularea ei fiind subordonată unor obiective atent cântărite şi dimensionate în plan mintal Ea este un sistem complex de relaţii Educaţia are un caracter istoric şi naţional, societatea umană evoluează, după cum evoluează şi cerinţele care stau în faţa educaţiei – educaţia reflectă condiţiile specifice în care se derulează viaţa unei comunităţi naţionale Educaţia are un caracter prospectiv, prezintă nişte scopuri specifice şi are caracter axiologic (Elena Joiţa, op cit , pp 31-32) 3 Funcţiile educaţiei (Ioan Nicola, op cit , pp 21-22) a) Selectarea şi transmiterea valorilor de la societate la individ Selectarea şi transmiterea valorilor de la societate la individ se realizează pe baze pedagogice şi ţinându-se cont de anumite caracteristici de ordin psihic Dezvoltarea socială accentuează ritmul acumulării valorilor sociale, iar principiile după care se face acumularea şi transmiterea valorilor sociale se restructurează şi ele Trăim în epoca informaţiilor, iar educaţia trebuie să ţină pasul cu această avalanşă informaţională de la nivel mondial b) Dezvoltarea conştientă a potenţialului biopsihic al omului Educaţia este o acţiune socială centrată pe om, ca fiinţă biopsihosocială Ea are în vedere individul concret, cu particularităţile lui bio-psihice, urmărind dezvoltarea acestora c) Pregătirea omului pentru integrarea activă în viaţa socială Educaţia urmăreşte constituirea unui tip de personalitate dorit de societate Educaţia are menirea de a-l pregăti pe om pentru viaţa socială, pentru muncă şi pentru viaţa în comunitate Acesta este un proces continuu şi de aceea omul este supus influenţelor educaţionale pe tot parcursul vieţii lui Educaţia răspunde unei comenzi sociale, unor necesităţi ale comunităţii globale Educaţia vizează, e adevărat, dezvoltarea armonioasă a personalităţii umane, dezvoltarea potenţelor fiecărui participant la viaţa socială, dar această dezvoltare este comandată chiar de societate, ea răspunde unor interese sociale specifice Educaţia „urmăreşte stabilirea unui echilibru dinamic între cei doi poli, putând fi considerată astfel o condiţie indispensabilă atât pentru existenţa şi dezvoltarea societăţii, cât şi a fiecărui individ în parte”, consemnează profesorul Ioan Nicola (p 22) Elena Joiţa plasează funcţiile educaţiei pe două planuri (p 37): a În raport cu societatea; b În raport cu educatul; c În raport cu propriul sistem a În raport cu societatea se delimitează următoarele funcţii: - Legea învăţământului din anul 1995 precizează că educaţia „asigură realizarea idealului educaţional întemeiat pe tradiţiile umaniste, pe valorile democraţiei şi pe aspiraţiile societăţii româneşti şi contribuie la păstrarea identităţii româneşti”; - educaţia contribuie, pe de o parte la conservarea societăţii româneşti, pe de altă parte ea contribuie la dezvoltarea societăţii româneşti; - educaţia are o funcţie culturală, ea selectează şi transmite zestrea ştiinţifică şi culturală a generaţiilor anterioare către generaţiile tinere, creând premisele elaborării de produse ştiinţifice şi culturale noi; - funcţia axiologică se află în imediata vecinătate a celei culturale: selectarea finalităţilor, a strategiilor şi a conţinuturilor, a criteriilor de evaluare a actului paideutic este dimensionată valoric; educatul însuşi este îndemnat să-şi formeze o gândire creativă, în afara acestei gândiri progresul social este de neconceput; - funcţia economică pune în lumină focalizarea educaţiei pe pregătirea profesională a indivizilor, şcoala îi formează pe oameni pentru muncă şi prin muncă; într-o economie dinamică în faţa instituţiilor de învăţământ stă şi imperativul recalificării profesionale; - funcţia politică se explică prin aceea că învăţământul vehiculează principii şi norme cu caracter politic, aceste norme reglementând viaţa în comun a membrilor unei societăţi; învăţământul ne pregăteşte pentru exercitarea corespunzătoare a rolurilor sociale b În raport cu educatul educaţia urmăreşte: - dezvoltarea potenţialului lui bio-psihic; - dezvoltarea lui cognitivă, în vederea unei mai bune prelucrări a informaţiilor primite din exterior şi din interior, în vederea adaptării optime a omului la mediul său natural şi social; - dezvoltarea dimensiunilor personalităţii care susţin învăţarea continuă, afirmarea profesională şi socială, precum: afectivitatea, atenţia, deprinderile, motivaţia, interesele, caracterul şi aptitudinile; - pregătirea pentru autoinstruire, autoeducaţie, formare continuă; - formarea pragmatică, pregătirea pentru rezolvarea operativă a situaţiilor de viaţă concrete; - Legea învăţământului din anul 1995 precizează că educaţia este chemată să realizeze „dezvoltarea liberă, integrală şi armonioasă a individualităţii umane, formarea personalităţii (…) creative” c În raport cu propriul sistem, educaţia cere: - „corelarea, armonizarea, compensarea influenţelor formale, nonformale prin parteneriat educaţional, pentru promovarea programelor diferenţiale, soluţionarea echilibrată a obiectivelor, prevenirea şi combaterea factorilor perturbatori, a elementelor contradictorii”; - folosirea unor noi criterii în selectarea, organizarea, vehicularea, învăţarea şi valorificarea experienţei generaţiilor anterioare în conţinuturi noi sub aspect calitativ, organizate în programe curriculare; - aplicarea unor criterii de eficienţă în conceperea şi derularea acţiunii educative 4 Dimensiunile educaţiei Educaţia vizează, o repetăm, dezvoltarea plenară, armonioasă, nestingherită, liberă şi creativă a personalităţii Latura biologică, fizică a personalităţii face obiectul educaţiei fizice, iar dimensiunea psiho-socială face obiectul educaţiei intelectuale, a celei profesionale, tehnologice, a celei estetice La fel de importante sunt educaţia religioasă, educaţia civică, educaţia pentru viaţa de familie, educaţia juridică, educaţia economică şi cea politică, educaţia pentru timpul liber, cea alimentară, educaţia pentru democraţie, educaţia pentru comunicare, cea axiologică ş a m d (ibidem, pp 40-41) 5 Obiectul sociologiei educaţiei „Sociologia educaţiei caută să determine natura mediului social şi psihologic constituit de şcoală, să măsoare, de asemenea, influenţa pe care acest mediu o exercită asupra elevilor în tot procesul formării lor: achiziţia de cunoştinţe, adaptarea atitudinilor sau elaborarea unor scări de valori Ea comportă apoi studiul sistematic al presiunilor externe care acţionează asupra şcolii însăşi, avându-şi sursa fie în dorinţele şi cerinţele diferitelor profesiuni, fie în noile exigenţe ale societăţii” (R Merton) (apud Dumitru Popovici, Sociologia educaţiei, Ed Institutul European, Iaşi, 2003, p 14) Sociologia educaţiei vizează educaţia „ca pe un fenomen social În consecinţă se ocupă de originea socială a educaţiei, de manifestările ei sociale, de conţinutul ei social, de instituţiile ei sociale, de dezvoltarea ei socială, de repercusiunile ei sociale, de funcţia ei socială, de obiectivele ei sociale, de posibilităţile ei sociale şi de agenţii ei sociali” (Quintana) (apud ibidem) Sociologia educaţiei este preocupată de relaţia dintre societatea globală şi educaţie, educaţia fiind privită ca fapt social Educaţie este abordată, s-a spus, din unghi sociologic, din perspectivă sociologică Sociologia educaţiei înseamnă analiza sociologică a educaţiei ca fapt social Sociologia educaţiei doreşte să surprindă multiplele şi complexele relaţii ce se stabilesc între societate şi educaţie, logica sociologiei educaţiei este logica totalităţii sociale Sociologia educaţiei accentuează ideea că relaţia educatorului cu educatul se derulează într-un cadru social, problema educaţională este o problemă de ordin social Sociologia educaţiei este o sociologie de ramură Durkheim – în materie de educaţie – miza totul pe sociologia educaţiei Educaţia – ca obiect de studiu al sociologiei educaţiei – cuprinde macroeducaţia şi microeducaţia Sociologia educaţiei cercetează organizarea şi funcţionarea sistemului educativ realizate în context macro şi microsocial (ibidem, p 16) 6 Problematica sociologiei educaţiei A identifica problematica unei anumite discipline ştiinţifice înseamnă a-i contura identitatea, a o delimita de alte ştiinţe asemănătoare ei A identifica problematica sociologiei educaţiei înseamnă a-l ajuta pe cel ce se apleacă asupra ei să-i înţeleagă mai bine obiectul de studiu Dicţionarul de sociologie coordonat de C Zamfir şi L Vlăsceanu (Ed Babel, Bucureşti, 1993) face un inventar al domeniilor de interes ale sociologiei educaţiei: - „raporturile între sistemele de învăţământ ca sisteme ale profesionalizării forţei de muncă şi procesele de mobilitate şi stratificare socială; - factorii care influenţează cererea individuală de educaţie şi capacitatea structurală şi funcţională a sistemului de învăţământ de a o întâmpina; - contribuţia educaţiei la dobândirea personală a unui status social-economic; - rolul educaţiei în distribuirea inegalităţii sau în realizarea oportunităţilor sociale şi profesionale; - implicarea educaţiei în procesele de reproducere socială şi culturală; - identificarea şi caracterizarea raporturilor dintre structura socială, codurile transmisiei culturale şi formele conştiinţei sociale şi individuale; - modul de intervenţie a factorilor sociali şi a structurii sociale în selecţia şi transmiterea cunoaşterii educaţionale; - modele şi practici de şcolarizare şi aculturaţie; - raporturi între învăţământ şi alte componente ale domeniului social” (după Dumitru Popovici op cit , p 20) 7 Funcţiile sociologiei educaţiei Dumitru Popovici apreciază că sociologia educaţiei îndeplineşte cu precădere două funcţii: teoretică şi practică a) Funcţia teoretică Sociologia educaţiei are un rol informativ, ea ne informează cu privire la domeniul său de studiu Sociologia educaţiei îi pune la curent pe cei interesaţi obiectul său de studiu cu rolul social al educaţiei Ea se achită de această sarcină prin forţa descrierii şi a explicării Descrierea şi explicaţia cuplează în orice demers ştiinţific, sociologia educaţiei apelează la ele pentru a clarifica semnificaţiile sociale ale educaţiei, dezvăluind relaţii inedite între diferite procese educaţionale derulate în societate Astfel procedând, sociologia educaţiei face mai multă lumină chiar în perimetrul educaţiei b) Funcţia practică Sociologia nu trebuie să se limiteze numai la a oferi informaţii şi atât, sociologia educaţiei poate face mai mult Ea are o funcţie practică, ea poate deveni un mijloc de schimbare socială, contribuind la mai buna adaptare a oamenilor la viaţa în comun şi la progresul întregii societăţi Cercetările din perimetrul sociologiei educaţiei au o importanţă socială, sunt utile pentru factorii de decizie politică atunci când aceştia iau decizii de natură educaţională Cercetările acestei ştiinţe sunt utile formatorilor, pedagogilor, educatorilor, aceste cercetări vizează consistenţa, coerenţa şi eficienţa acţiunilor educaţionale Sociologia educaţiei urmăreşte îndeaproape eficienţa actului educativ şi controlează buna reuşită a reformelor şcolare CAPITOLUL II EDUCAŢIA DIN PERSPECTIVA UNOR MODELE SOCIOLOGICE A EMILE DURKHEIM În spaţiul universitar românesc sociologia educaţiei şi-a făcut loc, trebuie s-o spunem, cu destulă timiditate Prea puţini sunt cei care se preocupă de ea, şi prea puţine sunt şi studiile care-i sunt dedicate Cu toate acestea, sociologia educaţiei a depăşit un secol de existenţă Ea are chiar vârsta sociologiei, educaţia apărând ca o preocupare constantă a sociologiei încă de la constituirea ei, iar după publicarea la sfârşitul veacului nouăsprezece a lucrării lui Emile Durkheim (1858-1917) Regulile metodei sociologice, lucrare care marchează începutul sociologiei ştiinţifice, educaţia devine o preocupare de căpătâi a sociologiei Aşa după cum arată Elisabeta Stănciulescu (Teorii sociologice ale educaţiei, Ed Polirom, Iaşi, 1996, pp 15 şi urm ), ştiinţa educaţiei, a pătruns în învăţământul superior din Franţa în decembrie 1883, patru ani mai târziu fiind transformat în catedra de ştiinţa educaţiei, printre titularii ei numărându-se şi Emile Durkheim (din 1902) Profesiunea de credinţă a sociologului francez era exprimată clar în lecţia inaugurală: „Vă voi vorbi despre educaţie ca sociolog, mai ales în calitate de sociolog De altfel, procedând astfel, departe de a ne expune să privim şi să înfăţişăm faptele dintr-un punct de vedere care să le deformeze, din contră, sunt convins că nu există o altă metodă mai potrivită pentru a le pune în evidenţă adevărata lor natură” Durkheim accentuează, din primul moment, caracterul social al educaţiei: „Într-adevăr, socotesc ca un postulat al oricărei speculaţii pedagogice afirmaţia că educaţia este ceva eminamente social, prin originile sale, ca şi prin funcţiile sale şi că, prin urmare, pedagogia depinde de sociologie mai mult ca de orice altă ştiinţă” (Emile Durkheim, Educaţie şi sociologie, trad rom de Iorgu Stoian, Ed Didactică şi Pedagogică, Bucureşti, 1980, pp 62-63) Această din urmă precizare este de natură să explice strategia de lucru a sociologului francez În anul 1907, catedra ocupată de Durkheim se transforma în catedră de sociologie şi ştiinţa educaţiei, titulatură care a rămas neschimbată până în anul 1919 1 Sociologia este ştiinţa faptelor sociale Regulile metodei sociologice încearcă să prindă specificitatea faptelor sociale Durkheim îşi propune să trateze faptele sociale în mod ştiinţific, ţinându-se departe de sugestiile simţului comun El a impus o nouă strategie de lucru în cercetarea sociologică, propunându-şi să extindă raţionalismul ştiinţific la conduita omenească Faptele sociale se cer a fi tratate ca lucruri, menţionează Durkheim încă din primele pagini ale lucrării sale El doreşte să-şi precizeze mai bine scopurile: „S-a socotit paradoxal şi scandalos faptul că am asimilat realităţilor din lumea exterioară pe cele ale lumii sociale Înseamnă a te înşela în mod uimitor asupra înţelesului şi importanţei acestei asimilări, al cărei scop nu este de a coborî formele superioare ale fiinţei la formele inferioare, ci, dimpotrivă, de a revendica pentru primele un grad de realitate cel puţin egal cu cel pe care toată lumea îl recunoaşte celor de al doilea Nu spunem, într-adevăr, că faptele sociale sunt lucruri materiale, ci că sunt lucruri cu acelaşi titlu ca şi lucrurile materiale, deşi în alt mod” (Regulile metodei sociologice, trad rom de C Sudeţeanu, Ed Ştiinţifică, Bucureşti, 1974, p 41) Faptele sociale nu sunt idei, lucrul se opune ideii: lucrul este cunoscut din afară, ideea este aflată din interior Lucrul nu se află descifrat printr-un simplu procedeu de analiză mintală, spiritul nu poate afla lucrul decât dacă iese din el însuşi, pe calea observaţiilor şi a experimentărilor A trata faptele ca lucruri înseamnă a încerca să le afli altfel decât prin introspecţie Faptele sociale constituie obiectul de cercetare al sociologiei, faptele sociale trebuie tratate ca lucruri: nu e nimic nou sub soare, pare a spune Durkheim, întrucât orice obiect de ştiinţă este un lucru Faptele ştiinţifice sunt lucruri, ele se cer a fi cercetate din afară Orice cercetare ştiinţifică este o pătrundere în necunoscut, sociologul trebuie să aibă aceeaşi stare de spirit cu a fizicienilor şi chimiştilor Fenomenele sociale sunt exterioare indivizilor, există eterogenitate între faptele sociale şi cele de natură individuală, iar viaţa socială nu are ca unic substrat conştiinţa individuală Societatea cuprinde indivizi, dar viaţa socială stă în totalitatea organismului social, după cum viaţa biologică să stea în atomii de hidrogen, oxigen, carbon şi azot Viaţa nu se repartizează între diferiţii atomi, şi nici viaţa socială nu se împarte, nu se descompune între membrii unei societăţi Viaţa se află în tot, este un dat al ansamblului Datele din biologie se cer a fi aplicate în sociologie, ca strategie de lucru „Dacă aşa cum suntem de acord că această sinteză sui generis care alcătuieşte orice societate degajă fenomene noi, deosebite de acelea care se produc în conştiinţele solitare, trebuie să admitem că aceste fapte specifice rezidă în societatea însăşi care le produce, iar nu în părţile sale, adică în membrii săi Ele sunt deci, în acelaşi sens, exterioare conştiinţelor individuale, considerate ca atare, precum caracterele distinctive ale vieţii sunt exterioare substanţelor minerale care compun fiinţa vie Nu le poţi absorbi în elemente fără contrazicere, deoarece prin definiţie ele presupun altceva decât ceea ce cuprind aceste elemente Astfel se găseşte îndreptăţită, printr-un nou motiv, separaţia ce am stabilit-o între psihologia propriu-zisă sau ştiinţa individului mintal şi sociologie” (ibidem, p 46) Deosebirea dintre faptele sociale şi cele individuale nu este o simplă deosebire calitativă, este una de natură: faptele sociale au un alt substrat decât cele psihice, ele nu aparţin aceluiaşi mediu şi nu depind de aceleaşi condiţii Faptele sociale sunt şi psihice, într-o oarecare măsură, deoarece constau în moduri de a gândi sau de a făptui Dar stările conştiinţei colective sunt de altă natură decât cele ale conştiinţei individuale, ele sunt reprezentări de un alt tip Mentalitatea grupurilor diferă de mentalitatea particularilor, mentalitatea grupului are legile sale proprii Materia vieţii sociale nu se poate explica prin factori pur psihologici, prin stări ale conştiinţei individuale Reprezentările colective traduc gândirea grupului Grupul e altfel alcătuit decât individul, viaţa grupului şi viaţa individului nu se suprapun „Pentru a înţelege modul în care societatea se reprezintă pe sine şi lumea care o înconjoară, trebuie să priveşti natura societăţii şi nu aceea a particularilor”, scrie Durkheim (ibidem, p 47) Reprezentările individuale şi cele colective nu se identifică Mentalitatea socială diferă de mentalitatea individuală, mentalitatea socială constituie preocuparea sociologului, sociologia diferă de psihologie, axată pe fenomenele vieţii individuale Gândirea colectivă are caracteristicile ei proprii în raport cu gândirea individuală În ce constau faptele sociale, cum pot fi ele definite? Ele constau „în feluri de a face sau de a gândi, uşor de recunoscut după această particularitate că sunt susceptibile de a exercita asupra conştiinţelor particulare o influenţă constrângătoare” (ibidem, p 50) Durkheim nu face altceva decât să delimiteze câmpul cercetării sociologice Faptul social se produce în şi prin societate, el interesează grupul şi-l afectează „Ceea ce are cu totul special constrângerea socială e faptul că aceasta se datoreşte, nu rigidităţii unor alcătuiri moleculare, ci prestigiului cu care sunt investite unele reprezentări” (ibidem, p 52) Credinţele şi practicile sociale vin la noi din afara noastră, ascendentul lor asupra noastră este diferit de acela al obişnuinţelor, de exemplu Faptele sociale sunt lucruri reale, nu sunt construcţii subiective: sociologul este chemat să afle natura faptelor sociale şi să ţină cont de ea Esenţiale în definirea faptelor sociale sunt exterioritatea şi constrângerea Constrângerea socială „Căci tot ceea ce ea implică, este faptul că modurile diferite de a lucra sau de a gândi au o realitate în afară de indivizi, care, în orice clipă, se conformează lor” (ibidem) Faptele sociale au existenţa lor proprie, individul le află gata formate şi nu are cum să le modifice, să facă să fie altfel de cum sunt, de cum arată Individul este obligat să le ia aşa cum sunt, să ţină cont de ele Individul are o contribuţie în naşterea lor, dar ca un fapt social să existe este necesar ca mai mulţi indivizi să-şi fi contopit acţiunea spre a da naştere produsului nou care se numeşte faptul social Iar această sinteză se produce în afara fiecăruia dintre noi, geneza faptului social este asigurată de o pluralitatea de conştiinţe Sinteza aceasta se produce în afara noastră şi are ca efect să fixeze în exteriorul nostru anumite moduri de a lucra şi unele judecăţi care nu depind de fiecare judecată particulară luată separat Toate credinţele şi toate conduitele instituite de societate sunt instituţie: în acest caz sociologia este ştiinţa instituţiilor, ştiinţa naşterii şi a funcţionării lor Durkheim tratează amănunţit cele precizate încă în Prefaţă Ce este, aşadar, un fapt social? Faptele sociale se petrec înăuntrul societăţii, dar este nepotrivit să definim faptele sociale drept faptele care se petrec în interiorul societăţii, întrucât astfel pierdem din vedere specificitatea lor: nu există evenimente omeneşti care să nu se petreacă în interiorul lumii umane Faptele sociale se deosebesc de cele studiate de alte ştiinţe particulare, de ştiinţele naturii, de exemplu „Când îmi îndeplinesc datoria de frate, de soţ sau de cetăţean, când îmi îndeplinesc obligaţiile contractate, îndeplinesc datorii care sunt definite în afară de mine şi de actele mele, în drept şi în moravuri Chiar atunci când ele sunt de acord cu sentimentele mele proprii şi le simt realitatea în mine însumi, aceasta nu încetează de a fi obiectivă; căci nu sunt eu cel care le-am făcut, ci le-am primit prin educaţie De câte ori, de altfel, nu ni se întâmplă să nu ne dăm seama în detaliu de obligaţiile pe care le avem şi, pentru a le cunoaşte, să avem nevoie să consultăm Codul şi pe interpreţii săi autorizaţi! Tot aşa, credinţele şi practicile vieţii sale religioase, credinciosul le-a găsit de-a gata la naşterea sa; dacă ele existau înaintea lui, înseamnă că ele existau în afară de el Sistemul de semne de care mă slujesc în exprimarea gândirii mele, sistemul de monede ce-l întrebuinţez ca să-mi plătesc datoriile, instrumentele de credit ce folosesc în relaţiile mele comerciale, practicile urmate în meseria mea etc , etc , funcţionează independent de întrebuinţările ce le dau Dacă s-ar lua pe rând toţi membrii din care este compusă societatea, cele spuse mai înainte vor putea fi repetate pentru fiecare din ei Iată deci feluri de a lucra, de a gândi şi de a simţi care înfăţişează această remarcabilă proprietate de a exista în afara conştiinţelor individuale” (ibidem, p 58) În afara conştiinţelor individuale, dar totuşi prin conştiinţele individuale Aceste tipuri de conduită şi de gândire pomenite anterior sunt, prin urmare, exterioare indivizilor, dar şi constrângătoare în raport cu ei Ele sunt înzestrate cu o putere imperativă, coercitivă, în virtutea căreia ele i se impun, cu voia ori fără voia lui, menţionează Durkheim „Fără îndoială, când mă conformez ei de bunăvoie, această constrângere nu este, sau se face puţin simţită, fiind inutilă Dar ea nu este mai puţin un caracter intrinsec al acestor fapte şi dovada e că ea se afirmă îndată ce încerc să mă împotrivesc ei Dacă încerc să calc regulile dreptului, ele reacţionează contra mea astfel ca să împiedice actul meu, dacă mai e timp, sau să-l desfiinţeze şi să-l restabilească sub forma lui normală, dacă este săvârşit şi reparabil, sau să mă facă să-l ispăşesc, dacă nu poate fi reparat altfel ” (ibidem) Trăind în societate suntem obligaţi să ţinem seama de convenţiile ei, conduita noastră se află sub control social Suntem obligaţi să ne îmbrăcăm aşa după cum semenii noştri se îmbracă, această constrângere este mai puţin violentă, dar ea există, dovadă este râsul pe care-l stârnesc înveşmântându-mă într-un mod mai puţin obişnuit Suntem sancţionaţi atunci când nu ne conformăm uzanţelor sociale, atunci când ne abatem de la normă, de la regulă, de la obişnuit Nu sunt obligat să vorbesc limba compatrioţilor mei, nici să utilizez moneda naţională, dar nu putem vieţui în societate procedând altfel „Chiar atunci când, de fapt, pot să mă eliberez de aceste reguli şi să le încalc cu succes, niciodată însă nu o pot face fără a fi silit să lupt contra lor” (ibidem, p 59) Faptele sociale constau în moduri de a lucra, de a gândi şi de a simţi, exterioare individului şi care sunt înzestrate cu o putere de constrângere în virtutea căreia ele i se impun, scrie Durkheim în acelaşi loc Faptele sociale nu se pot confunda cu fenomene organice întrucât constau în reprezentări şi acţiuni; faptele sociale nu se confundă nici cu fenomenele psihice, întrucât acestea din urmă există doar în conştiinţa individuală şi prin ea Faptele sociale reprezintă o specie nouă de fapte, ele nu îl au ca substrat pe individ, ele au ca substrat societatea, fie societatea globală, societatea politică în integralitatea sa, fie vreun grup social particular, vreunul din grupurile parţiale pe care le cuprinde, confesiuni religioase, şcoli, corporaţii etc Faptele sociale nu caracterizează doar organizaţia definită Sunt şi fapte sociale care nu se înfăţişează sub o formă cristalizată, având totuşi aceeaşi obiectivitate şi acelaşi ascendent asupra individului Este cazul curentelor sociale Într-o adunare, marele mişcări de entuziasm, milă sau mânie nu au ca origine conştiinţa particulară, ele ajung la noi din afara noastră şi ne antrenează şi pe noi În colectiv suntem supuşi altor influenţe decât atunci când suntem singuri Uneori ne mirăm de modul în care am reacţionat în colectiv, la unison cu semenii noştri Mulţimea are modul ei specific de a se comporta, Gustave Le Bon vorbea despre psihologia mulţimii Durkheim se opreşte asupra educaţiei copiilor „Când priveşti faptele aşa cum sunt şi cum au fost dintotdeauna, îţi sare în ochi că orice educaţie constă într-un efort neîncetat pentru a impune copilului feluri de a vedea, de a simţi şi de a lucra la care el n-ar fi ajuns în mod spontan De la începutul vieţii sale, îl constrângem să mănânce, să bea, să doarmă la ore regulate, îl constrângem la curăţenie, la linişte şi supunere; mai târziu îl constrângem să înveţe a ţine seama de alţii, a respecta obiceiurile, convenţiile, îl constrângem la muncă etc Dacă în timp această constrângere încetează de a mai fi simţită, înseamnă că ea dă naştere pe nesimţite la obiceiuri, la tendinţe interne care o fac de prisos, dar n-o înlocuiesc decât pentru că ele derivă din ea” (ibidem, pp 61-62) Prin educaţie se construieşte fiinţa socială, această fiinţă reprezintă obiectul de căpătâi al oricărui demers educaţional autentic Copilul se confruntă, din primele momente ale vieţii lui, cu presiunea mediului său social Această presiune pe care o suferă copilul în fiecare clipă este presiunea mediului său social, şi ea vrea să-l configureze după chipul ei – părinţii şi dascălii sunt, prin excelenţă, reprezentanţii şi mijlocitorii săi Esenţa faptelor sociale nu se află la nivelul generalităţii: ceea ce la întemeiază, ca atare, sunt credinţele, tendinţele, practicile grupului luate colectiv Faptul social este distinct de repercusiunile sale individuale Starea grupului se repetă în indivizi, întregul se regăseşte la nivelul părţilor, faptele sociale sunt o operă colectivă, o operă seculară, iar noi le primim deoarece ele sunt investite cu autoritate Respectul pentru ele sunt un fruct al educaţiei noastre, faptul social este o rezultantă a vieţii comune Faptul social este „o rezultantă a vieţii comune, un produs al acţiunilor şi reacţiunilor care se petrec între conştiinţele individuale; iar dacă el răsună în fiecare din ele, o face în virtutea energiei speciale care o datorează tocmai originii sale colective” Mergem în aceeaşi direcţie, însă nu o facem graţie unui simplu acord prealabil „Dacă toate inimile vibrează la unison, aceasta nu e o urmare a unui acord spontan şi prestabilit; ci numai pentru că aceeaşi forţă le mişcă în acelaşi sens Fiecare este antrenat de toţi” (ibidem, pp 64-65) Faptul social are caracteristici proprii, faptul social – exprimarea este paradoxală – are propria sa individualitate Faptul social se recunoaşte după puterea de constrângere pe care o exercită, sau poate să o exercite asupra indivizilor; iar prezenţa acestei puteri constrângătoare se recunoaşte după „existenţa unei sancţiuni determinate, fie după rezistenţa pe care faptul o opune oricărei întreprinderi care ar tinde să-l violeze” (p 65) „Este fapt social orice fel de a face, fixat sau nu, capabil să exercite asupra individului o constrângere exterioară; sau care este general pentru o întreagă societate dată, având totuşi o existenţă proprie, independentă de manifestările sale individuale” (ibidem, p 67) Sociologia este îndeaproape interesată de substratul vieţii colective Sociologul, însă, procedează la investigarea obiectului său de studiu ghidându-se după anumite reguli O primă regulă privitoare la observarea faptelor sociale este aceea de a le considera ca lucruri Sociologul este un om de ştiinţă, iar omul de ştiinţă nu se îndeletniceşte cu o analiza ideologică Sociologia trebuie să se ocupe de lucruri şi nu de concepte Dacă faptele sociale sunt lucruri, atunci e normal ca ele să fie tratate ca atare, ca lucruri Este lucru tot ceea ce este dat, tot ceea ce se înfăţişează, tot ceea ce se impune observaţiei „A trata fenomenele sociale ca lucruri înseamnă a le trata în calitatea lor de data, alcătuind punctul de plecare al ştiinţei” (ibidem, pp 79-80) Datul se distinge, operaţional, metodologic de ideea pe care şi-o fac oamenii despre el, datul şi ideea referitoare la el nu se confundă Durkheim detaliază această cerinţă metodologică în felul următor: „Trebuie deci să privim fenomenele sociale în ele însele, detaşate de indivizii conştienţi care şi le reprezintă; trebuie să le studiem din afară, ca pe nişte lucruri exterioare, căci ele ni se înfăţişează în această calitate Dacă această exterioritate nu este decât aparentă, atunci iluzia se va împrăştia pe măsură ce ştiinţa va înainta şi se va vedea, să zicem aşa, exteriorul intrând în interior” (ibidem, p 80) Faptul social nu depinde de conştiinţa individuală, relaţia este, oarecum, inversă: conştiinţa este pusă în situaţia de a interioriza, de a da un trup concret unui fenomen social „Un lucru se recunoaşte în principal după aceea că nu poate fi modificat printr-un simplu decret al voinţei” (ibidem, p 81) Faptul social nu este refractar la orice schimbare, dar el, am văzut, opune rezistenţă oricărei încercări menite să-l încalce, să-l modifice Nu voinţa noastră determină faptele sociale, ci faptele sociale fac presiuni asupra voinţei noastre Faptele sociale sunt ca nişte tipare în care suntem nevoiţi să turnăm acţiunile noastre Faptele sociale ni se impun, relaţia lor cu noi poartă numele necesităţii Atunci când priveşte faptele sociale ca lucruri, sociologul nu face altceva decât să le respecte, să ţină cont de natura lor Nu face altceva decât să se elibereze de prejudecăţi Să îndepărteze de el falsele evidenţe Şi să-şi uşureze sarcina: faptele sunt mai greu de explicat datorită complexităţii lor, dar ele sunt şi mai uşor de atins Faptele sociale se cer a fi cercetate despărţit de manifestările lor individuale Revenim: faptele sociale exercită, din exterior, o presiune asupra conştiinţelor individuale, rezultă, în consecinţă, că ele nu derivă din aceste conştiinţe individuale, altfel spus sociologia nu este un corolar al psihologiei Fixând statutul faptelor sociale sociologul francez fixează, implicit, statutul sociologiei, locul ei printre celelalte discipline ştiinţifice „Căci puterea aceasta de constrângere dovedeşte că ele exprimă o natură deosebită de a noastră, deoarece nu pătrund în noi decât cu forţa sau, cel puţin, apăsând asupra noastră cu o greutate mai mare sau mai mică Dacă viaţa socială nu ar fi decât o prelungire a fiinţei individuale, nu am vedea-o astfel întorcându-se spre izvorul ei şi invadându-l impetuos De vreme ce autoritatea în faţa căreia se înclină individul când lucrează, simte sau gândeşte în mod social, îl domină în asemenea grad, înseamnă că ea este un produs de forţe care îl depăşesc şi pe care nu ar putea, prin urmare, să le explice Nu de la el ar putea veni acest imbold exterior pe care îl suportă” (ibidem, p 144) Noi suntem capabili să ne autoconstrângem, înfrânându-ne, de exemplu tendinţele, obiceiurile, instinctele, dar mişcările noastre inhibitive nu se confundă cu cele ce dau contur constrângerii sociale Cel dintâi proces este centrifug, cel de-al doilea este centripet „Unele se elaborează în conştiinţa individuală şi caută apoi să se exteriorizeze, altele sunt mai întâi exterioare individului, pe care tind să-l formeze din afară, după chipul lor Inhibiţia este chiar, dacă vrem, mijlocul prin care constrângerea socială produce efectele sale psihice; ea nu este această constrângere” (ibidem) Explicarea vieţii sociale trebuie căutată în societate şi nu în individ Societatea depăşeşte infinit individul, sub raport spaţio-temporal, ea îi impune, prin autoritatea sa, modurile de a gândi şi de a lucra Se va replica, probabil, că societatea este formată din indivizi, iar originea primă a fenomenelor sociale trebuie să fie, în această logică, de ordin psihologic S-a precizat, însă, anterior, că fenomenele sociologice au ca origine societatea, comunitatea şi nu indivizii, totul social nu se reduce la suma părţilor sale, proprietăţile întregului social diferă de cele ale părţilor sale componente Societatea nu este o însumare mecanică a indivizilor ce ocupă, la un moment dat, un anumit spaţiu, sistemul format prin asocierea indivizilor reprezintă o realitate specifică dotată cu trăsături proprii Colectivitatea nu există în lipsa conştiinţelor particulare, conştiinţele însă se cer a fi asociate, combinate într-un mod specific, pentru că viaţa socială rezultă din această asociere şi combinare „Adunându-se, (…), contopindu-se, sufletele individuale dau naştere la o fiinţă psihică, (…), dar care constituie o individualitate psihică de un tip nou” (ibidem, p 145) În cuprinsul acestei individualităţi şi nu în aceea a elementelor componente trebuie căutate cauzele imediate şi determinante ale faptelor sociale, ale faptelor care se produc în societate Grupul gândeşte, simte şi operează altfel decât membrii săi, luaţi fiecare separat Temeiul explicat al vieţii de grup este grupul însuşi Prin urmare, nu avem voie să explicăm fenomenele sociale prin fenomenele psihice Asocierea indivizilor produce o viaţă nouă, viaţa de grup are caracteristici proprii, nu se identifică, defel, cu viaţa fiecărui membru component al lui Vom da, în cele ce urmează, un fragment cuprinzător din Regulile metodei sociologice, pentru a oferi o mai bună perspectivă asupra gândirii durkheimiene (ed rom cit , pp 146-147): „Se admite că odată ce indivizii sunt asociaţi, asocierea lor poate produce o viaţă nouă, dar se pretinde că ea nu se poate petrece decât pentru motive individuale Însă, în realitate, oricât de departe te întorci în istorie, faptul asocierii este cel mai obligatoriu dintre toate; ca urmare a naşterii mele, eu sunt legat obligatoriu de un popor anumit Se zice că, mai pe urmă, o dată adult, consimt la această obligaţie numai prin aceea că urmează să trăiesc în ţara mea Dar ce importanţă are? Această consimţire nu-i înlătură caracterul său imperativ O presiune receptată şi suferită de bună voie nu încetează de a fi o presiune De altfel, care poate fi sensul unei astfel de adeziuni? Mai întâi, ea este forţată, căci în imensa majoritate a cazurilor ne este materialmente imposibil de a lepăda naţionalitatea noastră; o astfel de schimbare trece în general drept o apostazie Apoi, ea nu poate privi trecutul care nu a putut fi consimţit şi care, totuşi, determină prezentul: eu nu am vrut educaţia pe care am primit-o; dar ea, mai mult decât oricare altă cauză, mă ţintuieşte de pământul natal În sfârşit, ea nu ar putea avea valoare morală pentru viitor, în măsura în care el este necunoscut Eu nu cunosc chiar toate datoriile care pot să-mi revină într-o zi sau alta, în calitatea mea de cetăţean; cum aş putea să le primesc dinainte? Însă tot ce este obligatoriu (…) îşi are originea în afara individului Atâta vreme deci cât nu ieşim din istorie, faptul asocierii prezintă acelaşi caracter ca şi celelalte şi, prin urmare, se explică în acelaşi mod Pe de altă parte, pentru că toate societăţile sunt născute din alte societăţi, fără întrerupere, putem fi siguri că, în tot mersul evoluţiei sociale, nu a existat un moment în care indivizii să fi deliberat într-adevăr pentru a şti dacă să intre sau nu în viaţa colectivă, şi dacă să intre mai curând într-o anumită asociere decât în alta Pentru ca problema să se poată pune, ar trebui deci să ne întoarcem până la primele izvoare ale oricărei societăţi Dar soluţiile, întotdeauna îndoielnice, ce se pot aduce unor asemenea probleme, nu ar putea în nici un caz afecta metoda după care trebuie tratate faptele date în istorie” Nu reiese de aici că sociologia face abstracţie de om şi de capacităţile lui psihice Societatea este alcătuită din oameni, societatea, în întregul ei, nu se reduce la fiecare individ în parte Viaţa socială este diferită de viaţa individuală, partea este diferită de tot Reprezentările, emoţiile, tendinţele colective nu sunt generate de stările conştiinţei individuale, ele au la bază condiţiile în care se află corpul social în întregimea sa „Fără îndoială, ele nu se pot realiza decât dacă naturile individuale nu le sunt refractare; dar acestea nu sunt decât materia nedeterminată pe care factorul social o determină şi o transformă” (ibidem, p 147) Explicaţia psihologică nu poate lămuri realitatea socială Stările psihice nu sunt cauzele fenomenelor sociale, ci mai curând efectul lor Această linie explicativă îl face pe Emile Durkheim să conteste, practic, existenţa sentimentelor înnăscute Sentimentele indivizilor, iubirea părintească, filială, religiozitatea nu sunt date de la naştere, ele rezultă din organizarea colectivă şi nu stau la baza ei Sociabilitatea nu este, în chip originar, un instinct congenital al neamului omenesc Sociabilitatea este un produs al vieţii sociale Constituţia psihică este prea generală pentru a determina mai dinainte mersul fenomenelor sociale Reiese de aici o altă regulă metodologică: „Cauza determinantă a unui fapt social trebuie să fie căutată printre faptele sociale antecedente, iar nu printre stările conştiinţei individuale” Funcţia unui fapt social este socială, ea constă în „producerea de efecte utile din punct de vedere social”: „Funcţia unui fapt social trebuie întotdeauna căutată în raportul pe care îl susţine cu vreun scop social” (ibidem, p 151) Doar ţinând cont de aceste principii sociologul poate investiga cu pertinenţă natura faptelor care-i stau în faţă Cercetarea sociologică prezintă trăsături specifice în raport cu aceea a psihologului sau a istoricului Sociologul este dator să cunoască achiziţiile psihologiei, dar viaţa colectivă nu derivă din viaţa individuală, chiar dacă ambele se află în strânsă legătură Faptele sociale se cer a fi investigate fără intermediari Condiţia determinantă a fenomenelor sociale stă în faptul asocierii, ne spune Emile Durkheim Originea primă a oricărui proces social trebuie să fie căutat în constituţia mediului social intern Elementele componente ale acestui mediu sunt lucrurile şi persoanele Prin lucruri Durkheim înţelege obiectele materiale dar şi produsele activităţii sociale anterioare, precum dreptul, obiceiurile constituite, monumentele artistice, etc Însă impulsurile care duc la schimbări sociale nu vin de la lucruri, lucrurile nu sunt dotate cu o putere motrice „Ele sunt materia la care se aplică forţele vii ale societăţii”, fără să degajeze, prin ele însele, vreo forţă vie Singurul factor activ este mediul uman, omul şi nu lucrul neînsufleţit 2 Rolul educaţiei în societate În Educaţie şi sociologie Durkheim ne prezintă importanţa socială a educaţiei Cartea această este de un real folos pentru cei care doresc să se familiarizeze cu sociologia educaţiei Durkheim consideră a fi vagă şi confuză definiţia dată educaţiei de Stuart Mill – „tot ceea ce facem noi înşine şi tot ceea ce fac alţii pentru noi cu scopul de a ne apropia de perfecţiunea naturii noastre” El nu este de acord nici cu faptul că educaţia ar urmări cu precădere „să dezvolte în fiecare individ toată perfecţiunea de care el este capabil” (Kant) E adevărat, ar fi foarte bine dacă toate posibilităţile din noi s-ar dezvolta armonios, până în cel mai înalt grad posibil, dar, din păcate, acest obiectiv nu este realizabil Nu putem şi nici nu trebuie să ne dedicăm, cu toţii, aceluiaşi fel de viaţă, fiecare ins are aptitudini specifice, talente proprii, interese particulare – fiecare avem, după aptitudinile noastre, roluri diferite de îndeplinit în societate Nu toţi suntem făcuţi pentru activităţile intelectuale – „trebuie şi oameni de simţire şi acţiune”, spune sociologul francez Diferenţierea presupune o ruptură de echilibru Specializarea în cauză nu exclude un fond comun, un echilibru de funcţii organice şi psihice, dar la fel de adevărat este şi că scopul educaţiei nu are cum să vizeze crearea armoniei perfecte în individ Durkheim critică definiţia utilitaristă după care educaţia ar urmări „să facă din individ un instrument de fericire pentru el însuşi şi pentru semenii lui” (Mill), întrucât fericirea este un lucru subiectiv şi greu de configurat cu exactitate Nu avem voie să lăsăm educaţia la voia capriciului individual, scrie Durkheim El critică încercarea lui Spencer care echivalează condiţiile fericirii cu cele ale vieţii – o fericire completă înseamnă, în această ordine de idei, o viaţă completă Însă viaţa fericită nu înseamnă, automat, o viaţă fizică împlinită: viaţa împlinită nu presupune doar buna funcţionare a organelor Un om cultivat, un aristocrat al spiritului preferă mai curând să nu trăiască decât să renunţe la activităţile spirituale Etalonul vieţii variază în spaţiu şi în timp, aşteptările noastre cresc, dorinţele noastre se măresc, se amplifică, nevoile noastre se diversifică Nu există o educaţie ideală, perfectă, valabilă, fără deosebire, pentru toţi oamenii: este greşit să căutăm să definim o educaţie universală De ce? Pentru că educaţia variază infinit după vremuri şi după ariile culturale şi geografice În lumea antică greco-romană educaţia îl pregătea pe individ în vederea subordonării faţă de colectivitate, azi educaţia doreşte să facă din om o personalitate autonomă La Atena se urmărea formarea unor spirite delicate, iubitoare de frumos şi de înţelepciune, Roma intenţiona să facă din cetăţenii ei oameni viguroşi, oameni de acţiune, militari desăvârşiţi Educaţia a evoluat şi în Evul Mediu, de la un secol la altul Dacă educaţia variază în funcţie de timp şi de spaţiu, atunci mai putem vorbi, la singular, despre educaţie? Mai putem vorbi despre o natură a educaţiei? „Dacă însă educaţia romană ar fi fost impregnată de un individualism ca al nostru, cetatea romană ar fi fost impregnată de un individualism ca al nostru, cetatea romană nu s-ar fi putut menţine, civilizaţia latină nu s-ar fi putut crea şi, ca atare, nici civilizaţia modernă, care, în parte, a luat naştere din ea (…) Există deci necesităţi de neînlăturat, de care este imposibil să facem abstracţie La ce ar folosi să concepem o educaţie ce ar fi mortală pentru societatea ce ar pune-o în practică?” (Educaţie şi sociologie, ed rom cit , p 35) Însă Durkheim precizează că, în realitate, fiecare societate, aflată pe o anumită treaptă de dezvoltare istorică, are un sistem educativ ce se impune membrilor ei cu o forţă de neînvins Nu putem să ne creştem copii aşa cum voim, după bunul nostru plac, ci există anumite norme care ni se impun, de care nu putem face abstracţie, cărora trebuie să ne conformăm „Dacă nu ţinem seama de acest lucru, ele se răzbună pe copiii noştri, care, o dată adulţi, se găsesc nepregătiţi să trăiască în mediul contemporanilor lor, cu care nu sunt în armonie Că au fost crescuţi după idei prea învechite sau prea noi, nu importă; şi într-un caz şi într-altul, ei nu aparţin vremii lor şi, ca atare, nu sunt în condiţii de viaţă normală Există deci, în fiecare moment, un tip normal de educaţie, de la care nu ne putem abate, fără a ne izbi de vii rezistenţe, care se opun veleităţilor de abatere” (ibidem, p 36) Ideile şi obiceiurile care determină acest tip particular de educaţie nu sunt opera noastră, a fiecărui individ în parte, nu sunt rodul conştiinţei individuale Ele sunt produsul vieţii colective, sunt fructul vieţii în comun şi exprimă nevoile vieţii în comun Aceste idei şi obiceiuri sunt opera generaţiilor trecute „Tot trecutul omenirii a contribuit la crearea totalităţii maximelor, care îndrumă astăzi educaţia, întreaga noastră istorie lăsându-şi aici urme şi chiar istoria popoarelor care ne-au precedat ( ) Când studiem deci istoric modul cum s-au format şi dezvoltat sistemele de educaţie, observăm că toate depind de religie, organizare politică, gradul de dezvoltare a ştiinţelor, stare industrială etc Dacă le detaşăm de toate aceste cauze istorice, ele devin de neînţeles” (ibidem) Ideile respective nu sunt opera cugetării individuale 2 1 Definirea educaţiei Reuşita definirii educaţiei stă în cercetarea şi compararea sistemelor educaţionale din trecut şi prezent, astfel putem distinge caracterele lor comune Definiţia reiese din suma acestor caractere comune, ne spune Durkheim Pentru a avea educaţie trebuie să avem mai întâi o generaţie de adulţi şi o generaţie de tineri, respectiv o acţiune exercitată de primii asupra celorlalţi În orice societate sistemul educaţional prezintă un dublu aspect: este unul şi multiplu a) Este multiplu întrucât există tot atâtea feluri de educaţie câte medii diferite există în societatea respectivă Dacă societatea este alcătuită din caste, atunci şi actul educaţional diferă de la o castă la alta De exemplu, educaţia patricienilor nu este la fel cu educaţia plebeilor, a brahmanului cu a unui çudra În Evul Mediu găsim aceeaşi distanţă între vârful societăţii şi baza ei din punct de vedere educaţional Pajul era educat ca să devină un bun cavaler, iar omul de rând, de cele mai multe ori era analfabet şi neştiutor de toate Educaţia a variat în funcţie de clasa socială a educatului Astăzi multe lucruri s-au schimbat în bine, cu toate că s-au menţinut diferenţele educaţionale între sat şi oraş Putem discuta dacă această separare este morală sau nu, cert este că ea există Educaţia copiilor noştri n-ar trebui să depindă de mediul social în care s-au născut şi de starea socială a părinţilor lor „Dar chiar atunci când conştiinţa morală a timpului nostru va fi primit asupra acestei chestiuni satisfacţia pe care o aşteaptă, educaţia nu va deveni prin aceasta mai uniformă” (ibidem, p 37) Chiar atunci când drumul în viaţă al fiecărui copil nu va mai fi dinainte stabilit, în mare măsură, de ereditate, diversitatea profesiunilor va cere o diversitate educaţională „Într-adevăr, fiecare profesiune constituie un mediu sui generis, care reclamă aptitudini particulare şi cunoştinţe speciale, în care stăpânesc anumite idei, anumite uzanţe, anumite moduri de a privi lucrurile Şi cum copilul trebuie să fie pregătit în vederea funcţiei pe care va fi chemat să o îndeplinească, educaţia, de la o anumită vârstă, nu mai poate rămâne aceeaşi pentru toţi cei cărora se adresează De aceea o întâlnim, în toate ţările civilizate, tinzând din ce în ce mai mult să se diversifice şi specializeze, iar această specializare devine mereu mai timpurie” (ibidem) Asistăm la o reafirmare a eterogenităţii în educaţie, însă această eterogenitate nu se mai fundamentează pe inegalităţi nedrepte Dar ea este la fel de mare precum aceea din societăţile apuse O educaţie omogenă presupune o societate nediferenţiată Şi totuşi, educaţia, prin modul în care ea este structurată şi se exercită, nu implică doar diferenţiere Ea dezvăluie şi o faţetă a unităţii Toate popoarele au anumite idei, sentimente şi practici pe care educaţia este invitată să le ofere tuturor copiilor, fără nici o deosebire, de castă, clasă, categorie, sau stare socială „Chiar şi acolo unde aceste elemente comune întregii educaţii nu se exprimă sub formă de simboluri religioase, ele nu încetează să existe Astfel, în cursul istoriei noastre s-a format un întreg ansamblu de idei asupra naturii umane, asupra importanţei diferitelor noastre facultăţi, asupra dreptului şi datoriei, asupra societăţii, individului, progresului, ştiinţei ,artei etc , care stau la baza spiritului nostru naţional Orice fel de educaţie, a bogatului, ca şi a săracului, aceea care conduce la cariere libere, ca şi aceea care pregăteşte pentru funcţii industriale, are ca obiect fixarea lor în conştiinţe”, scrie Durkheim (ibidem, p 38) Fiecare societate îşi construieşte un anumit ideal despre om, despre ceea ce trebuie să fie el sub aspect biologic şi intelectual, intelectual, fizic şi moral: acest ideal este acelaşi pentru toţi cetăţenii, dar de la un anumit punct el se diferenţiază după mediile sociale particulare pe care orice societate le înglobează în cuprinsul ei Este un ideal acelaşi, dar şi diferit; acest ideal este polul educaţiei urmărind să provoace în copil: * anumite stări fizice şi psihice pe care societatea din care el face parte socoteşte că nu trebuie să lipsească nici unui membru de-al său; * anumite stări fizice şi psihice pe care grupul social particular le consideră utile pentru toţi membrii săi (castă, clasă, familie, profesie etc) Vedem, aşadar, că societatea globală şi fiecare mediu social particular determină idealul educaţiei Societatea nu poate exista în lipsa unei suficiente omogenităţi între membrii ei: educaţia are darul de a perpetua şi întări această omogenitate, „fixând mai dinainte, în sufletul copilului, similitudinile esenţiale pe care le reclamă viaţa colectivă”, scrie Durkheim în acelaşi loc Sociologul francez abordează lucrurile în chip dialectic: cooperarea presupune diversitate, educaţia nu trebuie să anihileze o diversitate necesară, educaţia se diversifică şi se specializează ea însăşi „Dacă societatea a ajuns la acel grad de dezvoltare, la care vechile diviziuni în caste şi clase nu se mai pot menţine, ea va prescrie la bază o educaţie mai omogenă Dacă, în acelaşi timp, munca este mai divizată, ea va provoca la copil, pe un fond prim de idei şi sentimente comune, o mai bogată diversitate de aptitudini profesionale Dacă trăieşte în stare de război cu societăţile învecinate, societatea se sileşte să formeze spiritele după un model pronunţat naţional; dacă concurenţa internaţională ia o formă mai pacifică, tipul pe care societatea caută să-l realizeze este mai general şi mai uman” (ibidem, pp 38-39) Procesul educaţional se cere a fi abordat într-o manieră complexă, el însuşi fiind complex El îşi dezvăluie faţa dublă a unităţii şi diversităţii: societatea are ca instrument indispensabil de perpetuare a profilului său specific acţiunea educaţională Educaţia nu este altceva decât mijlocul prin care societatea îşi pregăteşte, în sufletul copiilor, condiţiile esenţiale ale propriei sale existenţe, iar individul este interesat să se supună exigenţelor sociale întrupate în actul pedagogic Pornind de la aceste consideraţii, ajungem la următoarea definiţie: „Educaţia este acţiunea exercitată de către generaţiile adulte asupra celor ce nu sunt coapte pentru viaţa socială Ea are ca obiect să provoace şi să dezvolte la copil un număr oarecare de stări fizice, intelectuale şi morale, pe care le reclamă de la el atât societatea politică în ansamblul ei, cât şi mediul special căruia îi este cu deosebire destinat” (ibidem) 2 2 Caracterul social al educaţiei Definiţia de mai sus pune în lumină caracterul social al educaţiei Educaţia constă într-o socializare metodică a generaţiei tinere, în fiecare om există două fiinţe distincte, dar şi inseparabile Una este formată din stările psihice care ne privesc pe noi înşine, care se raportează la evenimentele vieţii personale, adică fiinţa noastră individuală Cealaltă reprezintă un sistem de idei, sentimente şi obişnuinţe care exprimă în noi nu personalitatea noastră, ci grupul sau grupurile diferite din care facem parte, precum: credinţele religioase, practicile morale, tradiţiile de tot felul, opiniile colective etc Totalitatea acestora alcătuieşte fiinţa socială, iar ţelul educaţiei este să formeze, în fiecare membru al societăţii, această fiinţă Aici regăsim importanţa educaţiei şi fecunditatea demersurilor ei: această fiinţă socială nu rezultă din fiinţa vie a omului printr-o dezvoltare spontană, inevitabilă, inerentă În mod spontan omul nu este înclinat să se supună autorităţilor vremii, să respecte normele de convieţuire, regulile morale, să dea curs datoriilor sale civice În mod spontan omul nu este dispus să se sacrifice pentru binele colectiv Fiinţa socială a omului este o construcţie socială „Făcând abstracţie de unele tendinţe vagi şi nesigure, care ar putea fi datorate eredităţii, copilul, intrând în viaţă, nu aduce cu sine decât natura sa individuală Societatea se găseşte, deci, la fiecare generaţie nouă, în faţa unei aproape tabula rasa, pe care totul trebuie construit din nou Trebuie ca, pe căile cele mai scurte, ea să suprapună, peste această fiinţă egoistă şi asocială, o alta, în stare de o viaţă morală şi socială Aceasta este opera educaţiei şi se poate vedea de aici cât este de mare Ea nu se mărgineşte să dezvolte organismul individual în sensul indicat de natura sa, scoţând la iveală forţele latente ce n-ar aştepta decât să se manifeste; ea creează în om o fiinţă nouă” (ibidem, pp 39-40) Doar educaţia, doar acţiunea formativă derulată în sânul neamului omenesc dispune de o veritabilă forţă creatoare Animalele primesc o altfel de „educaţie”, dacă astfel se poate numi exercitarea progresivă la care puii sunt supuşi de către părinţii lor „Educaţia” animalului poate accelera dezvoltarea unor instincte care dorm în animal Ea le trezeşte mai repede, însă nu-l introduce într-o viaţă nouă; facilitează jocul funcţiilor naturale, fără să creeze nimic nou Instruit de adulţi, puiul va şti mai repede şi mai bine cum să se hrănească, cum să-şi facă un cuib, cum să se apere, cum să înoate sau să zboare, dar părinţii nu-i învaţă pe pui nimic din ceea ce puii însuşi n-ar fi putut descoperi singuri mai târziu, prin experienţă proprie Animalul este altfel decât omul, iar animalele formează societăţi mult mai simple care pot funcţiona doar graţie mecanismelor instinctive, posedate de individ gata formate prin naştere La animale, „educaţia” nu adaugă nimic nou, nimic esenţial naturii, natura este suficientă pentru viaţa individuală şi de grup Altfel stau lucrurile cu omul Diversele aptitudini presupuse de viaţa socială sunt prea complexe pentru a se putea întrupa în organism sub forma predispoziţiilor organice Ele nu se pot transmite de la o generaţie la alta pe calea eredităţii Transmiterea se face, exclusiv, pe calea educaţiei Admitem, se va replica probabil, să concepem calităţile morale, care impun individului privaţiuni care îi încorsetează tendinţele naturale, biologice, ca fiind produse în noi de acţiuni exterioare nouă, dar oare nu există şi altele pe care fiecare om caută în mod natural să le achiziţioneze, precum calităţile inteligenţei care-i permit să afle natura lucrurilor şi comportamentul normal faţă de ele? Oare nu cumva lucrurile stau la fel şi în cazul calităţilor fizice care stau în slujba sănătăţii noastre biologice, trupeşti? Durkheim contestă legitimitatea unei astfel de abordări Educaţia răspunde unor nevoi sociale, fără excepţie, drept dovadă au existat societăţi care n-au apreciat calităţile intelectuale, avantajele unei temeinice culturi intelectuale Ştiinţa şi spiritul critic sunt date relativ recente Omul a avut nevoie de ştiinţă atunci când societatea i-a deşteptat-o Iar societatea i-a deşteptat-o atunci când ea însăşi i-a simţit nevoia Momentul în cauză a sosit atunci când viaţa socială a ajuns să fie aşa de complexă, încât nu mai putea funcţiona decât prin concursul gândirii conştiente, graţie gândirii ştiinţifice De-abia în acel moment cultura ştiinţifică a devenit indispensabilă pentru mai buna funcţionare a vieţii sociale Putem spune că în prezent cultura ştiinţifică reprezintă o datorie a noastră, a tuturor, o datorie impusă de societate Cum stau lucrurile cu educaţia fizică? „În Sparta, ea avea ca scop, în primul rând, să obişnuiască membrele cu oboseala În Atena, era un mijloc de a face corpurile plăcute la vedere În timpul cavalerilor, i se pretindea să formeze războinici îndemânatici şi supli, pe când astăzi, nu mai are decât un scop pur igienic, urmărind mai ales împiedicarea efectelor periculoase ale unei culturi intelectuale excesive Aşa că, chiar calităţile, care par la prima vedere dorite în mod spontan, individul nu le cultivă decât dacă i-o cere societatea şi le cultivă aşa cum îi prescrie ea” (ibidem, p 41) Societatea modelează oamenii după nevoile ei, această informaţie se cere a fi reţinută, căci ea este esenţială pentru înţelegerea educaţiei ca fapt social Dacă indivizii sunt supuşi, prin faptul educaţional, în mod constant unor influenţe venite din afara lor, să însemne aceasta că ei sunt nevoiţi să se supună unei tiranii atroce? Nu există o contradicţie între natura socială şi natura umană Cele două nu stau într-o opoziţie ireconciliabilă Indivizii sunt interesaţi să se supună comandamentelor sociale Fiinţa nouă pe care societatea, prin intermediul acţiunii educaţionale, o făureşte în noi reprezintă ceea ce avem noi mai bun, ceea ce putem avea noi mai folositor Prin intermediul educaţiei noi avem acces la ceea ce este mai omenesc şi mai profund în propria noastră persoană Ne naştem oameni, dar în acelaşi timp devenim oameni prin educaţie Educaţie face din noi ceea ce suntem, desigur, am mai spus-o, educaţia este apanajul lumii umane Omul este om doar pentru că trăieşte în societate Morala laică ţine de natura societăţilor, este o construcţie socială, ea se modifică în ritmul dezvoltării sociale, ori de câte ori societatea se modifică, ori de câte ori se schimbă, de exemplu, regimul politic Ea este un produs al vieţii comunitare „Într-adevăr, societatea ne scoate din egoismul individual; ea ne obligă să ţinem seama şi de alte interese decât ale noastre, învăţându-ne să ne stăpânim pasiunile şi instinctele, dominându-le, să ne strâmtorăm, să ne privăm şi să ne sacrificăm, subordonând scopurile personale scopurilor mai înalte Orice sistem de reprezentări care întreţine în noi ideea şi sentimentul regulii şi al disciplinei, fie interne, fie externe, este instituit în conştiinţa noastră de către societate În felul acesta am căpătat puterea de a ne rezista nouă înşine, precum şi stăpânirea asupra înclinaţiilor noastre, care este una din trăsăturile caracteristice ale fizionomiei omeneşti şi care este cu atât mai dezvoltată cu cât suntem mai mult oameni” (ibidem, pp 41-42) Este greu de crezut că societate ne scoate din egoismul individual, că fiind integraţi societate, am devenit cele mai altruiste fiinţe posibile Însă nu este mai puţin adevărat că şcoala ne obligă să ţinem cont şi de nevoile altuia, să fim receptivi la suferinţa celui de lângă noi, să sărim în ajutorul celui aflat în dificultate Datorăm şcolii, şi implicit societăţii, extrem de multe Datorăm societăţii extrem de multe pe plan intelectual, fizic şi moral Noţiunile fundamentale dominante ale gândirii noastre, conceptele sunt elaborate de ştiinţă, ideile evoluează în ritmul evoluţiei sociale „Astăzi nu ne mai reprezentăm omul, natura, cauzalitatea, spaţiul chiar, aşa cum şi le reprezentau cei din evul mediu, ceea ce înseamnă că nici cunoştinţele, şi nici metodele ştiinţifice nu mai sunt aceleaşi Ştiinţa este însă o operă colectivă, deoarece presupune o vastă cooperare a tuturor savanţilor, nu numai dintr-o epocă, ci din toate epocile succesive ale istoriei” (ibidem, p 42) Limbajul, aşa cum îl stăpânim noi acum, este o construcţie socială, prin învăţarea unei limbi noi avem acces la un cumul întreg de idei, beneficiem de secole întregi de experienţă Fără limbaj nu am avea idei, prin limbaj omul se ridică deasupra simplei senzaţii, omul este o fiinţă care nu se orientează după indicatori pur senzoriali Durkheim este de părere că limbajul este prin excelenţă un fenomen social Limbajul conservă experienţa umană şi o transmite din generaţie în generaţie Înţelepciunea omenească nu se pierde cu fiecare generaţie care se stinge, noua generaţie nu este în postura de a o lua de la capăt, într-un travaliu fără de sfârşit şi fără sens, absurd Generaţiile trec, se succed, se perindă, dar ştiinţa omenească sporeşte graţie limbajului Acumularea şi cooperarea de care am vorbit nu este posibilă decât în şi prin societate Societatea supravieţuieşte indivizilor luaţi separat, graţie ei putem vorbi de o moştenire a trecutului Între individ şi societate nu există, aşadar, relaţii antagonice, presupusul antagonism dintre individ şi societate nu are fundament „Departe ca aceşti doi termeni să se opună şi să nu se poată dezvolta în sens invers unul faţă de altul, ei se presupun Individul voind societatea, se vrea pe el însuşi, acţiunea exercitată de societate asupra lui, pe calea educaţiei, neavând ca obiect sau ca rezultat micşorarea sau denaturarea lui, ci tocmai din contra, sporirea lui şi formarea unei fiinţe cu adevărat omeneşti Negreşit, această sporire nu se poate face fără efort, dar tocmai aceasta este una din caracteristicile cele mai esenţiale ale omului, anume puterea de a face eforturi de bună voie” (ibidem, p 43) Prin educaţie, societatea nu lucrează în direcţia diminuării personalităţii umane, ci în direcţia sporirii ei, în direcţia dezvoltării ei armonioase şi plenare Desigur, nu dorim să facem o incursiune în specificul educaţiei de tip comunist sau nazist, s-a vorbit în cazul acestor societăţi de o constantă şi prelungită acţiune de spălare a creierelor Educaţia existentă în societăţile democratice promovează valori care stau, în mod armonios, în slujba interesului individual în slujba celui colectiv Durkheim doreşte să sublinieze ideea că nu există om în afara cadrului social, sau un astfel de om ar fi o construcţie pur teoretică, deci fictivă Atunci când vorbim de om vorbim de aparţinătorul unui anumit spaţiu geografic şi cultural 2 3 Învăţarea socială Lazăr Vlăsceanu considera că procesul de socializare este, prin excelenţă, un proces de asimilare a experienţei sociale vizibil prin mutaţia survenită în planul manifestărilor comportamentale Este un proces de învăţare care are ca obiect: - experienţa privită ca experienţă individuală sau colectivă axată pe: * indivizi; * grupuri; * organizaţii * societăţi integrale; - conţinutul acesteia este dat de: * normele; * valorile; * rolurile sociale; * cunoştinţele; * deprinderile; * atitudinile; * modelele de comportare morală, politică sau profesională practicate în contexte micro sau macrosociale; „Corespunzător acestor ultime două tipuri de contexte, o parte din cercetările dedicate acesteia vizează explicarea învăţării sociale ca o formă de învăţare inovatoare, bazată pe anticipare şi participare, pe asumarea responsabilităţii individuale şi colective în identificarea, înţelegerea şi reformularea problemelor sociale, în perspectiva asumării de roluri, în edificarea strategiilor şi proceselor dezvoltării sociale” (Plugaru, p 86) Unii cercetători au pus în conexiune învăţarea socială cu fenomenul psihologic al imitaţiei Un comportament social se învaţă prin imitaţie, susţin ei, atunci când vorbim de model implicit sunt nevoiţi să vorbim şi despre cei care se „inspiră” din modele, imitatorii Orice persoană dispune de tendinţa de a imita, de a-şi însuşi anumite tipuri de comportamente Educaţia umanistă, interculturală sunt produsele învăţării sociale, pentru a o înţelege mai bine reproducem o tipologie a lui Pavel Mureşan (după L Plugaru, pp 91-92): Tipuri de învăţareProduse ale învăţării 1 Prin observare şi organizareComportamente sociale elementare, moduri de prezentare, adresare, comunicare, salut; tehnici de rezolvare a unor situaţie sociale; expresii verbale, faciale, emoţionale 2 Prin auto şi interexperimentareTrăiri afective pozitive sau negative, experienţe de viaţă, cunoştinţe, abilităţi şi capacităţi de acţiune socială elementară şi complexă 3 Prin recompensă şi pedeapsăReacţii, mişcări, intenţii, tendinţe, dorinţe, etc , acceptate şi condiţionate social, dezînvăţarea celor indezirabile social 4 Prin condiţionare socială operantăReacţii, acţiuni, atitudini, mişcări sociale condiţionate pozitiv 5 Învăţare incidentalăExperienţe de viaţă, capacităţi de decizie şi de acţiune rapidă în situaţii sociale critice, strategii şi tehnici de control social şi de prevenire a situaţiilor sociale conflictuale, vigilenţă socială, etc 6 Prin condiţionare asociativăReflexe, stereotipuri, deprinderi şi automatisme, simboluri, semne sociale condiţionate 7 Învăţare directă, prin instrucţiuni verbaleArgumentare şi convingere, opinii, atitudini, convingeri, stiluri cognitive, orientări valorice, capacităţi şi atitudini de comunicare, argumentare şi convingere, tehnici de persuasiune 8 Învăţare prin imitaţieConcepţii, mentalităţi, aspiraţii, interese, idealuri, valori, modele şi stiluri de muncă şi viaţă, moduri de trăire, gândire, acţiune, sentimente, etc 9 Învăţarea rolurilor socialeStiluri interacţionale, orientări valorice, concepţii despre lume şi viaţă, trăsături de personalitate, de grup şi de clasă, capacităţi şi aptitudini psihosociale de organizare şi conducere a grupurilor; aptitudini de decizie, control şi previziune socială; autocontrolul şi concepţia despre sine; autocunoaşterea şi intercunoaşterea; interiorizarea normelor şi valorilor sociale, a conţinuturilor rolurilor sociale; modele de gândire, trăire şi comportare individuală, colectivă şi socială; inteligenţă socială, etc L Plugaru precizează că unii autori fac distincţia între învăţarea socială şi învăţarea societală Prima vizează însuşirea de către indivizi a comportamentului social, pe când cea de-a doua pune în lumină un proces de învăţare al cărei subiect este societatea globală Cele două se deosebesc sub aspect calitativ: * învăţarea socială implică participarea emoţională a subiectului în procesul asimilării experienţelor, rolurilor, comportamentelor sociale, implicării în relaţii sociale, interumane, receptării şi înţelegerii unor semnificaţii şi valori; * învăţarea societală este impersonală, interpersonală şi transpersonală, fiind mediată atât de mecanisme psihologice – ca în cazul învăţării sociale – ca şi de altele de natură psihosocială, sociologică 2 4 Rolul statului în plan educaţional Durkheim priveşte educaţia din unghi social, ca fapt social, ca fenomen al vieţii colective El vorbeşte şi de rolul statului în materie de educaţie: de aceea el analizează, comparativ, drepturile statului şi pe cele ale familiei în materie de educaţie „Copilul, se zice, este mai întâi al părinţilor: lor le aparţine deci conducerea, aşa cum ei o înţeleg, a dezvoltării sale morale şi intelectuale Educaţia este concepută, în acest caz, ca ceva cu totul privat şi casnic Considerând lucrurile din acest punct de vedere, se tinde, în mod natural, a se reduce la minimum posibil intervenţia statului în această materie El ar trebui, se zice, să se mărginească a servi ca auxiliar şi substitut al familiei Când ea nu este în stare să se achite de datoriile ei, este natural ca statul să se însărcineze cu aceasta Este natural, de asemenea, ca el să-i facă sarcina cât mai uşoară posibil, punându-i la dispoziţie şcoli, în care ea să poată, dacă vrea, să-şi trimită copiii Trebuie să se închidă însă strict în aceste limite, interzicându-şi orice acţiune pozitivă, destinată să imprime o orientare determinată spiritului tineretului” (ibidem) Rolul organismului statal nu trebuie să fie pur negativ, educaţia are, în primul rând, o funcţie colectivă, adică o funcţie socială: ea urmăreşte mai buna integrare a individului în societate Educaţia urmăreşte adaptarea copilului la mediul social, în care acesta este destinat să trăiască, afirmă Durkheim, este normal, în consecinţă, că societatea nu are cum să se dezintereseze de un astfel de proces complex şi îndelungat „Cum ar putea să se dezintereseze, când ea este reperul după care educaţia trebuie să-şi orienteze acţiunea? Este deci dreptul ei să amintească, fără încetare, profesorului, care sunt ideile şi sentimentele pe care trebuie să le imprime copilului, spre a-l pune în armonie cu mediul, în care acesta trebuie să trăiască” (ibidem) Dacă educaţia are, prin excelenţă, o funcţie socială, atunci statul nu are cum să se dezintereseze de actul pedagogic „Dacă societatea n-ar fi mereu prezentă şi vigilentă, pentru a obliga acţiunea pedagogică să se exercite într-un sens social, aceasta s-ar pune fatal în serviciul credinţelor particulare, iar marele suflet al patriei s-ar diviza într-o mulţime incoerentă de suflete fragmentare, în conflict unele cu altele, ceea ce înseamnă a merge cu totul contra scopului fundamental al oricărei educaţii” (ibidem) Societatea reprezintă cadrul indispensabil al umanizării noastre, educaţia are rolul de a asigura între membrii ei o comunitate de idei şi sentimente, prin care chiar societatea rezistă în timp Dar pentru ca scopul acesta să fie atins, educaţia nu trebuie lăsată la voia particularilor Educaţia nu trebuie să aibă la baza ei interese strict personale Statul se interesează îndeaproape de acţiunea pedagogică, fapt ce nu înseamnă că statul ar trebui să monopolizeze învăţământul Iniţiativa particulară este ingredientul indispensabil al progresului şcolar, individul este mai novator decât statul Statul este exponentul interesului public, el trebuie să permită deschiderea unor şcoli care nu intră direct în patronajul lui, dar el nu se poate dezinteresa de ceea ce se petrece în aceste şcoli Educaţia trebuie să rămână sub controlul statului, funcţia de educator poate fi îndeplinită doar ce cei ce prezintă anumite garanţii verificate de autoritatea statală Rămâne de văzut până unde se poate implica statul în actul pedagogic, principiul intervenţiei statului în educaţie nu are cum să fie contestat „Şcoala nu poate fi chestiune de partid, iar profesorul nu şi-ar realiza datoriile sale, dacă ar uza de autoritatea de care dispune pentru a atrage copiii pe făgaşul preferinţelor sale personale, oricât de justificate i s-ar părea ele Dar, în ciuda tuturor divergenţelor, există chiar de pe acum, la baza civilizaţiei noastre, un număr oarecare de principii care, în mod implicit sau explicit, sunt comune tuturor şi pe care, în orice caz, foarte puţini îndrăznesc să le nege deschis şi pe faţă: respectul raţiunii, ştiinţei, ideilor şi sentimentelor, care sunt la baza moralei democratice Rolul statului este să desprindă aceste principii esenţiale, să pună să fie învăţate în şcolile sale, veghind ca nicăieri să nu fie ignorate de copii şi să se vorbească pretutindeni de ele cu respectul ce li se datorează” (ibidem, p 44) 3 Texte de comentat A „Numai printr-o acţiune răbdătoare şi continuă, căutând nu succese imediate şi aparente, ci urmându-şi încet drumul într-un sens bine determinat, fără a se lăsa abătută din calea sa de accidente exterioare şi circumstanţe întâmplătoare, numai în felul acesta educaţia dispune de toate mijloacele necesare unei profunde înrâuriri a sufletelor” B „(…) scopul educaţiei este de a suprapune fiinţei individuale şi asociale, cu care venim pe lume, o fiinţă cu totul nouă, urmând ca educaţia să ne facă să depăşim natura noastră iniţială Numai aşa copilul va deveni om” C „(…) educaţia este pregătire pentru viaţă (…)” D „Pentru a învăţa să-şi stăpânească egoismul natural, să se subordoneze scopurilor mai înalte şi să-şi supună dorinţele voinţei, circumscriindu-le în limite rezonabile, copilul trebuie să exercite asupra lui însuşi o mare putere de stăpânire” E „Sentimentul datoriei este într-adevăr, pentru copil şi chiar pentru adult, stimulentul prin excelenţă al efortului Amorul propriu chiar îl presupune Căci, pentru a fi sensibil, cum trebuie, la pedepse şi recompense, trebuie să ai mai întâi conştiinţa demnităţii personale, prin urmare a datoriei Copilul însă nu poate cunoaşte datoria decât prin educatorii şi părinţii săi, neputându-şi forma o idee despre ea decât după felul cum aceştia i-o înfăţişează, prin limbajul şi purtarea lor Trebuie prin urmare ca ei să fie, pentru el, datoria întrupată şi personificată, ceea ce înseamnă că principala calitate a educatorului este autoritatea morală Pentru că numai graţie autorităţii lui, datoria este datorie Nota distinctivă – cu totul sui generis – a datoriei este tonul imperativ cu care ea vorbeşte conştiinţelor, respectul, pe care îl inspiră voinţelor, făcându-le să se încline înaintea ei de cum s-a rostit” (…) Astfel înţeleasă autoritatea, nu este nevoie să arătăm că ea nu are în sine nimic violent sau apăsător, constând în întregime într-un fel de ascendent moral, care presupune realizate în educator două condiţii principale Mai întâi să aibă voinţă Căci autoritatea implică încredere, iar copilul nu poate avea încredere în cineva, pe care îl vede ezitând, stând la îndoială şi revenind asupra hotărârilor sale” F „Această primă condiţie nu este însă cea mai importantă Ceea ce interesează în primul rând, este ca educatorul însuşi să simtă cu adevărat în el autoritatea, pe care urmăreşte să o facă simţită în copil, autoritatea fiind o forţă, pe care nu o poţi manifesta decât dacă o posezi în mod efectiv Dar educatorului de unde-i poate veni această autoritate? Din puterea materială cu care este înarmat? Din dreptul pe care îl are de a pedepsi şi recompensa? Teama de pedeapsă însă este cu totul altceva decât respectul autorităţii Ea nu are valoare morală, decât dacă pedeapsa este recunoscută ca dreaptă chiar de acela care o suportă, ceea ce presupune că autoritatea, care pedepseşte, este recunoscută ca legitimă Acestea este nodul problemei Nu din afară îşi poate lua educatorul autoritatea, ci din el însuşi Ea nu-i poate veni decât dintr-o credinţă interioară Este deci necesar ca el să creadă nu în el, fără îndoială, nici în calităţile superioare ale inteligenţei sale, ci în misiunea sa, în măreţia misiunii sale Autoritatea, cu care se colorează imediat cuvântul preotului, se datorează ideii înalte pe care el o are despre misiunea sa Deoarece el vorbeşte în numele divinităţii, în care crede şi de care se simte mai aproape decât mulţimea profanilor Educatorul laic poate şi trebuie să aibă ceva din acest sentiment, căci şi el este organul unei mari persoane morale, care îl depăşeşte: este societatea După cum preotul este interpretul divinităţii şi educatorul este interpretul marilor idei morale ale timpului şi ţării sale Autoritatea, care este în ele şi de care educatorul este conştient, nu se poate să nu se comunice şi persoanei sale şi oricărui lucru ce emană de la el, cu condiţia însă ca el să fie ataşat acestor idei şi să le simtă întreaga lor măreţie” G Autoritatea „constă, în întregime, din respectul pe care educatorul îl are faţă de funcţia sa şi, dacă se poate spune aşa, faţă de misiunea sa Numai acest fel de respect trece, pe calea vorbei şi a faptei, din conştiinţa sa, în conştiinţa copilului” H „Libertatea şi autoritatea au fost socotite uneori ca opuse una alteia, ca şi cum aceşti doi factori ei educaţiei s-ar contrazice şi limita reciproc Această opoziţie este însă artificială În realitate, aceşti doi termeni, departe de a se exclude, se suprapun Libertatea este fiica autorităţii bine înţelese Căci a fi liber nu înseamnă a face ceea ce îţi place, ci a fi stăpân pe tine, adică a te purta raţional şi a-ţi face datoria Pentru a dota pe copil tocmai cu această stăpânire de sine, trebuie utilizată autoritatea educatorului, iar autoritatea acestuia nu este decât un aspect al autorităţii datoriei şi raţiunii” I „Educaţia – este acţiunea exercitată asupra părinţilor de către părinţi şi educatori, o acţiune permanentă şi generală Nu există perioadă în viaţa socială, nu există chiar, am putea spune, o singură clipă din zi, în care tinerele generaţii să nu fie în contact cu cele mai în vârstă ca ele, şi în care, prin urmare, să nu primească din partea acestora din urmă influenţa educativă, care se face simţită nu numai în momentele foarte scurte în care părinţii sau educatorii comunică intenţionat şi pe calea învăţământului propriu-zis, celor ce vin după ei, rezultatele experienţei lor Există şi o educaţie inconştientă, care nu încetează niciodată Prin exemplul nostru, prin cuvintele pe care le pronunţăm, prin actele ce le săvârşim, noi modelăm în continuu sufletul copiilor noştri” J „Într-adevăr, educaţia existentă într-o societate anumită şi considerată într-un moment determinat al evoluţiei sale, este o sumă de practici, norme de purtare şi obiceiuri, constând din fapte perfect definite şi care au aceeaşi realitate, ca şi celelalte fapte sociale” K „Nu există om, care să poată face ca o societate să aibă, într-un moment dat, un alt sistem de educaţie decât acela cerut de structura sa, tot aşa cum este imposibil ca un organism viu să aibă alte organe şi alte funcţiuni, decât cele cerute de constituţia sa” L „Este o credinţă deşartă că ne creştem copiii aşa cum voim, când în realitate, suntem siliţi, în această privinţă, să urmăm normele care ne sunt impuse de mediul social în care trăim Opinia publică ne-o impune, căci ea este o forţă morală, a cărei putere de constrângere nu este mai mică decât aceea exercitată de forţele fizice Uzanţele, cărora ea le dă autoritate, sunt sustrase, în mare măsură şi numai din această cauză, acţiunii individuale Se poate, desigur, să contravenim acestor reguli, însă atunci forţele morale, contra cărora ne ridicăm, reacţionează imediat împotriva noastră şi este foarte greu ca noi să fim învingători, ţinând seama de superioritatea lor” M „(…) toate practicile educative, oricare ar fi ele şi oricât de mult s-ar deosebi unele de altele, au un caracter esenţial comun: toate se nasc din acţiunea exercitată de o generaţie asupra generaţiei următoare, în vederea adaptării celei din urmă, la mediul social, în care ea este chemată să trăiască” N „(…) departe de a exista o educaţie universal valabilă pentru întreg genul uman, nu există, ca să zicem aşa, nici o societate, în care să nu coexiste şi să funcţioneze în acelaşi timp sisteme pedagogice deosebite” O 4 Întrebări * Care este scopul educaţiei? * Ce este educaţia? * Cum îşi poate stăpâni copilul egoismul natural? Şi de ce ar trebui să o facă? * Ce părere are Emile Durkheim despre sentimentul datoriei? * Ce legătură există între sentimentul demnităţii personale şi datorie? Sunteţi de acord cu opinia lui Durkheim? * Care este rolul părinţilor în educarea tinerei generaţii? * Ce părere are Durkheim despre autoritatea educatorului? * Care este trăsătura caracteristică a autorităţii educatorului? Autoritatea înseamnă autoritarism? * De unde provine autoritatea educatorului? * Ce legătură există între preot şi educator? * Cum vede Durkheim raportul dintre libertate şi autoritate? * Ne putem creşte copiii aşa cum dorim, sau îi creştem după cum vrea societatea? 5 O privire de ansamblu asupra sociologiei durkheimiene Elisabeta Stănciulescu este de părere că în cazul sociologiei durkheimiene, educaţia joacă rolul termenului mediu între societate şi individ Societatea este un dat în raport cu fiecare individ în parte: cu toţii, găsim când apărem pe lume, o realitate socială constituită, exterioară şi constrângătoare „Identitatea societate-individ este un produs al experienţei sociale a individului (a biografiei sale sociale), experienţă în cursul căreia are loc interiorizarea elementelor conştiinţei colective în conştiinţa individuale” (op cit , p 20) Astfel, exterioritatea este interiorizată, constrângerea nu mai este percepută ca atare, ci devine opţiune personală, conştiinţa colectivă fiind concomitent transcendentă şi imanentă conştiinţelor individuale Avem, aşadar, de-a face cu o mişcare dublă, de la societate la individ şi de la individ la societate, ca procese de individualizare şi de socializare „Vectorul acestei duble mişcări îl constituie educaţia, aflată astfel pe poziţie de termen mediu între faptul social şi faptul individual, între constrângere exterioară şi constrângere interiorizată” (ibidem) Educaţia este o funcţie socială, educaţia, chiar dacă nu poate face abstracţie de potenţele genetice ale individului, are un rol social Ea socializează, adică transformă individul biologic asocial, nepregătit să trăiască în mijlocul unei colectivităţi, într-un membru al unei, al unor colectivităţi, realizând interiorizarea unor comportamente, unor moduri de a fi considerate de societate ca fiind normale Comportamentele normale sunt comportamentele care domină societatea la un moment dat, care se întâlnesc la majoritatea membrilor ei, interiorizând comportamentele normale, individul se înscrie în limitele tipului individual mediu (normal, generic), definit ca „fiinţă schematică care s-ar constitui reunind într-un acelaşi tot, într-un fel de individualitate abstractă, caracterele cele mai frecvente”, (Regulile metodei sociologice, ed rom cit , p 105) tipul normal se confundă cu tipul mediu, şi orice abatere de la acest etalon este considerat a fi un fenomen morbid Educaţia are un caracter creator, ea formează în fiinţa biologică asocială a omului, în fiinţa care se naşte, o fiinţă nouă, o fiinţă ce dispune de trăsături noi Educaţia modelează în noi fizionomia noastră spirituală Educaţia creează în noi un nou eu, care nu se află în prelungirea eului biologic Educaţia ne pune în contact cu ceilalţi şi ne face să ne armonizăm interesele cu cele ale colectivităţii în mijlocul căreia trăim Dacă vorbim despre om ca despre o fiinţă socială, atunci trebuie să vorbim şi de marea importanţă a acţiunii educaţionale Educaţia face din noi fiinţe morale, fiinţe care au asimilat din societate un anumit conţinut valoric supus, desigur, îmbogăţirii permanente Fiinţa socială este o fiinţă morală, care a asimilat normele convieţuirii în comun, în aşa fel încât se ghidează în viaţă după normele asimilate Această morală este una de ordin social, este una laică, fiinţa integrată social este o fiinţă morală în sensul moralei sociale, este o fiinţă care respectă normele convieţuirii în comun, normele esenţiale ale unei societăţi Durkheim este de părere că numai în măsura în care se lasă asimilat de societate prin intermediul actului educaţional omul devine cu adevărat om Crearea fiinţei sociale a tinerilor este apanajul generaţiei adulte „Educatorii se deosebesc de educaţi prin faptul că sunt cunoscători şi purtători ai sistemului de valori-norme-reguli, specific colectivităţii în cauză, iar în această calitate ei îl pot transmite” (ibidem, p 25) Aici se află criteriul legitimităţii educatorului Societăţile sunt ansambluri vaste şi complexe de colectivităţi umane, iar acţiunea educativă vizează să-l insereze mai bine pe individ în societatea globală, dar şi în diversele grupuri particulare În cazul societăţile simple, arhaice, soluţia este uşoară, ea vine din „similitudinea colectivităţilor” (solidaritate mecanică) Părinţii se ocupă de educarea copiilor, familia fiind o mare societate care cuprinde în sânul ei „o pluralitate de menaje, de sclavi, de clienţi”, scrie Durkheim în Educaţia morală (apud E Stănciulescu, op cit , p 25) Relaţiile domestice în acest tip de familie sunt supuse unei discipline stricte, provenind din autoritatea absolută a tatălui – legislator şi magistrat Societatea evoluează, însă, populaţia creşte, numărul indivizilor şi a colectivităţilor sporeşte, vechile grupuri se sparg prin diferenţierea şi specializarea unor subunităţi care se autonomizează Familia îşi restrânge perimetrul, ea se limitează la grupul mic al părinţilor şi copiilor, solidaritatea mecanică nu mai este posibilă Se naşte o nouă educaţia care să facă posibilă un nou tip de solidaritate Această educaţie trebuie să coaguleze două dimensiuni extrem de importante: dimensiunea particulară, „permiţând interiorizarea conştiinţei colective ce caracterizează un grup oarecare (familie, etnie, grup profesional, clasă socială)”, dimensiunea generală, „asigurând interiorizarea reprezentărilor, valorilor, normelor etc comune tuturor membrilor unei colectivităţi cuprinzătoare (naţiuni)” (E Stanciulescu, op cit , p 26) Noua educaţie generează solidaritate organică şi nu mai cade exclusiv în competenţa familiei Neîndoielnic este faptul că educaţia ce se desfăşoară în familie este o educaţie specială, fiinţa socială a copilului este modelată în conformitate cu structura familiei Însă o asemenea educaţie nu mai este suficientă De ce? Pentru că nu mai poate articula corespunzători în indivizi spiritul de disciplină Raporturile familiale sunt marcate de particularism şi de afectivitate Însă regula morală nu ţine de specificul fiecărei familii în parte, ea este generală, suprafamilială, ea este universală şi impersonală Ea presupune o aplicare coerentă şi sistematică, ea presupune neutralitatea educatorului şi face apel la autoritatea lui Familia creează premisele fiinţei sociale a copilului, punând bazele autorităţii morale şi a regularităţii: „Este sigur, mai ales, că, trăind o viaţă domestică regulată, copilul va dobândi mai uşor gustul regularităţii; mai general, dacă el este crescut într-o familie sănătoasă din punct de vedere moral, va participa prin contagiunea exemplului la această sănătate morală Totuşi, chiar dacă educaţia domestică se constituie într-o primă şi excelentă pregătire a vieţii morale, eficacitatea ei este foarte limitată, mai ales în ceea ce priveşte spiritul de disciplină; căci ceea ce este esenţial aici, respectarea regulii, nu se poate dezvolta deloc în mediul familial Familia este, astăzi mai ales, un foarte mic grup de persoane care se cunosc de o manieră intimă, care intră în contacte personale în toate împrejurările; ca urmare, relaţiile lor nu sunt supuse nici unei reglementări generale, impersonale, imuabile; ele au totdeauna, şi în mod normal trebuie să aibă, o oarecare libertate ş comoditate care exclud determinarea rigidă Datoriile domestice au ceva particular care nu poate fi fixat o dată pentru totdeauna în precepte definite, aplicabile în acelaşi fel în toate cazurile; ele sunt susceptibile să se plieze diversităţii caracterelor şi circumstanţelor: este o chestiune de temperamente, de acomodări reciproce care favorizează afecţiunea şi obişnuinţa Este un mediu care, prin căldura sa naturală, este apt în mod deosebit să facă să se nască primele înclinaţii altruiste, primele sentimente de solidaritate; dar morala practicată aici este mai ales afectivă Ideea abstractă a datoriei joacă un rol mai mic decât simpatia, decât impulsurile spontane ale inimii Membrii acestei mici societăţi sunt prea apropiaţi unii de ceilalţi; datorită acestei proximităţi morale, ei au un prea accentuat sentiment al nevoilor lor reciproce; sunt prea conştienţi unii de ceilalţi pentru a mai fi necesară, sau chiar utilă, o reglementare” (Emile Durkheim, L’éducation morale, Alcan, Paris, 1934, pp 167-168, apud ibidem, pp 26-27) Să recapitulăm În familie copilului i se formează gustul regularităţii Este important ca tânărul să crească într-o familie sănătoasă din punct de vedere moral Familia începe educaţia morală a copilului, dar familia lasă mult de dorit la capitolul disciplină: copilul este, în mică măsură, supus în familie normativităţii impersonale a normei, a regulii De ce? Deoarece între membrii aceleiaşi familii se manifestă un anumit tip de relaţii Relaţiile interpersonale la nivel familial sunt puternic încărcate cu afectivitate, membrii aceleiaşi familii sunt permanent în contact, ei se cunosc reciproc de o manieră intimă, membrii aceleiaşi familii îşi cunosc reciproc nevoile şi acţionează unitar în direcţia satisfacerii lor Este clar că relaţiile derulate în sânul aceleiaşi familii nu sunt supuse vreunei reglementări „bătute în cuie” Ele se desfăşoară în orizontul comodităţii şi al libertăţii, datoriile domestice ale componenţilor unei familii au ceva particular în ele, ele variază, sunt în permanentă mişcare, de aceea ele nu pot fi fixate, o dată pentru totdeauna în precepte definitive, imuabile Relaţiile dintre membrii aceleiaşi familii se adaptează naturii circumstanţelor şi a caracterelor membrilor ei: aceste relaţii exprimă încercarea părinţilor şi a copiilor de a se acomoda reciproc nevoilor lor În familie domneşte afecţiunea şi obişnuinţa Familia este un mediu ce se remarcă, în primul rând, prin căldura sa naturală Dar în acest mediu puternic încărcat cu afectivitate începe educaţia morală a copilului, educarea lui în spiritul respectării valorilor sociale, a normelor de convieţuire în comun Altruismul începe să se formeze în familie, tot aici încep să se configureze solidaritatea Dar atât şi nimic mai mult Simpatia o ia înaintea datoriei, spontanul are preponderenţă în raport cu normativul impersonal Membrii aceleiaşi familii sunt prea apropiaţi unii de ceilalţi, ne spune Durkheim, se cunosc prea bine, sunt prea familiarizaţi unii cu nevoile celorlalţi De ce ar mai fi nevoie, în aceste condiţii, de existenţa unei reglementări „reci” a relaţiilor familiale? Familia nu are cum să dezvolte altruismul copilului, a acelui ingredient indispensabil vieţii sociale Copilul este educat de familie mai mult în direcţia urmării cu consecvenţă a interesului propriu, dimensiunea strâmtă a familiei nu permite contracararea egoismului infantil Pentru a-şi dezvolta fizionomia morală copilul trebuie să iasă din graniţele strâmte ale familiei Astfel se lărgeşte orizontul copilului, prin depărtarea lui de relaţiile personalizate existente în cadrul familiei Să fim bine înţeleşi, aceasta nu înseamnă abandonarea definitivă a familiei, ci deschiderea ei către universul societăţii globale Şcoala este singura instituţie capabilă să educe spiritul de disciplină, spiritul de solidaritate, ataşamentul şi întrucâtva subordonarea la scopurile colective, tot ceea ce cere o societate modernă: „De altfel, contrar opiniei prea răspândite conform căreia educaţia morală ar rezulta cu precădere din acţiunea familiei, consider că rolul şcolii în dezvoltarea morală a copilului poate şi trebuie să fie de cea mai mare importanţă Există o întreagă parte a acestei culturi, cea mai elevată, care nu poate fi dată altfel Căci dacă familia poate să trezească şi să consolideze bine şi singură sentimentele domestice necesare moralei şi chiar, mai general, pe cele care stau la baza celor mai simple relaţii particulare, ea nu este constituită astfel încât să poată forma copilul în vederea vieţii sociale Prin definiţie, ca să spunem aşa, ea este un organ impropriu unei astfel de funcţii” (L’éducation morale, ed cit , pp 23-24 apud E Stăciulescu, op cit , p 28) Verdictul lui Durkheim pare a fi foarte sever: familia, de una singură, nu poate forma copilul pentru traiul în societate, nu poate asigura integrarea copilului în marea familie a patriei şi a lumii întregi Asupra individului acţionează mai multe grupuri – familia, statul şi umanitatea, ele se completează reciproc, fiecare dintre aceste grupuri are relevanţa, importanţa şi rolul său Între ele nu există opoziţie, omul este complet, doar în măsura în care el suportă, de timpuriu, această triplă acţiune: „Familie, patrie, umanitate reprezintă faze diferite ale evoluţiei noastre sociale şi morale care sunt pregătite unele de celelalte, astfel încât grupurile corespunzătoare se pot suprapune fără să se excludă reciproc Întrucât fiecare are rolul său în mersul dezvoltării istorice, ele se completează reciproc în prezent; fiecare are funcţia sa Familia îl încadrează pe individ într-o cu totul altă manieră decât patria şi răspunde altor nevoi morale Nu se pune, aşadar, problema unei alegeri exclusive între ele Omul nu este complet din punct de vedere moral decât dacă este supus acestei triple acţiuni” (L’éducation morale, ed cit , p 84, apud E Stăciulescu, op cit, p 28) Durkheim pledează pentru subordonarea scopurilor familiale faţă de cele naţionale, comunitare, grupurile sociale mai mici trebuind să se subordoneze celor de un ordin mai înalt „După toate aparenţele, scopurile domestice sunt şi trebuie să fie subordonate celor naţionale, deoarece patria este un grup social de un ordin mai înalt Întrucât familia este mai aproape de individ, ea constituie un scop mai puţin impersonal, în consecinţă mai înalt Cercul intereselor domestice este atât de restrâns, încât el se confundă în mare parte cu cercul intereselor individuale De altfel, în măsura în care societăţile progresează şi se centralizează, viaţa generală a societăţii, cea care este comună tuturor membrilor săi şi care îşi are originea şi scopul în grupul politic, câştigă teren în spiritele individuale, în timp ce ponderea şi rolul familiei se diminuează (…) Centrul de gravitate al vieţii morale, care se găsea altădată în familie, tinde din ce în ce mai mult să se deplaseze Familia devine un organ secundar al Statului” (L’éducation morale, ed cit , pp 84-85, apud E Stănciulescu, op cit , pp 28-29) Elisabeta Stănciulescu face o critică a concepţiei durkheimiene a educaţiei „Definiţia durkheimiană opune un «activism» societal impersonal, unei cvasi-absolute pasivităţi individuale: educaţia este un fapt social constrângător şi exterior atât în raport cu educatul, cât şi în raport cu educatorul” (op cit , p 30) Durkheim ne propune imaginea unui copil totalmente pasiv în actul educaţional, un burete ignorant, fără discernământ, o foaie nescrisă gata să absoarbă toate informaţiile care provin din exteriorul lui, de la educator „Pe de altă parte, poziţia adultului-educator se datorează exclusiv faptului că el a fost, într-o etapă anterioară, obiect al socializării, devenind în acest fel, reprezentantul societăţii care îl investeşte cu dreptul şi responsabilitatea de a transmite un sistem cultural determinat, de a asigura transferul acestui sistem din conştiinţa colectivă în conştiinţele individuale; «activismul» său nu depăşeşte limitele transmiterii unui mesaj pe care el însuşi îl primeşte în formă finită (…) În acelaşi timp, înţeleasă ca transmitere unidirecţională dinspre adult (societate) către copil, educaţia nu depăşeşte, în biografia unui individ, vârsta copilăriei: s-ar părea că tocmai ignoranţa şi lipsa de discernământ infantile constituie condiţia sine qua non ale eduabilităţii; o dată depăşită această «stare de graţie», educaţia nu mai este necesară, dar, probabil, nici posibilă” (ibidem) Elisabeta Stănciulescu este de părere că modul în care Durkheim concepe educaţia este marcat de o contradicţie internă Însă, nu mai puţin adevărat este şi faptul că definirea educaţiei pe axa interiorizare-individualizare-socializare-umanizare, ca liant între societate şi individ, aduce pe aceasta în centrul preocupărilor sociologiei Concepţia lui Durkheim se înscrie în limitele unui sociologism sau funcţionalism *** Graţie lui Emile Durkheim putem vorbi astăzi de existenţa unei discipline ştiinţifice care poartă numele de sociologia educaţiei Pentru Durkheim societatea înseamnă mulţimea indivizilor asociaţi, dar această mulţime nu reprezintă o simplă însumare a lor: Durkheim are o viziune sistemică asupra societăţii Prin educaţie individul se integrează în grup, supravieţuieşte, în ultimă instanţă, şi tot prin educaţie şi societatea supravieţuieşte Prin educaţie societatea durează în timp, căci ea sădeşte în sufletele copiilor seminţele dăinuirii ei În această ordine de idei, educaţia are cel mai însemnat rolul în devenirea umană a fiecărei persoane Pornind de aici înţelegem mai bine o alte definiţii date educaţiei: educaţia este un produs social, ea reflectă o necesitate socială, este un proces specific uman, urmăreşte valorificarea resurselor interne ale individului, asigură formarea-dezvoltarea personalităţii umane, ea se desfăşoară conform unor finalităţi bine stabilite Educaţia este o activitate psihosocială fundamentală, dispunând de un nucleu structural specific bazat pe corelaţia subiect-obiect (educator-educat) şi care evoluează, în condiţii optime în direcţia autoeducaţiei, adică a unui stadiu superior al umanizării (Sorin Cristea, Dicţionar de termeni pedagogici¸ Ed Didactică şi Pedagogică, Bucureşti, 1998, pp 120-121) Durkheim a accentuat asupra funcţiei sociale a educaţiei Educaţia socializează, socializarea este un „proces complex de formare şi dezvoltare a omului ca fiinţă socială, de adaptare şi integrare treptată a individului în societate prin asimilarea valorilor sociale şi morale” (Filimon Turcu, Aurelia Turcu, Dicţionar explicativ de psihologie şcolară, Ed Eficient, Bucureşti, 2000, p 463) Modelarea socială a individului este operată de contextele sociale concrete, de specificul fiecărui grup social în parte Un rol activ în procesul de socializare îl are comunicarea verbală, prin intermediul căreia copilul preia de la adult experienţa lui de viaţă şi o prelucrează, adaptând-o nevoilor sale specifice Datorită cuvântului copilul are şansa de a învăţa să simtă, să gândească, să acţioneze, să perceapă şi să reacţioneze Nu trebuie să uităm că jucându-se, copilul se pregăteşte pentru o viaţă socială activă Orice joc îşi are regulile lui, şi supunându-se acestor reguli copilul învaţă să se supună normelor de convieţuire socială Prin joc tânărul învaţă să-şi armonizeze relaţiile cu ceilalţi copii, să acţioneze în acelaşi sens cu ei, să-şi coordoneze actele cu cele ale grupului de joacă Dar socializarea nu se realizează numai prin şcoală, ea începe în familie şi continuă în şcoală, în cercul de prieteni, în grupul de muncă Devenirea umană a omului este un proces care nu se termină decât o dată cu dispariţia lui biologică B ALTE ORIENTĂRI ÎN SOCIOLOGIA EDUCAŢIEI 1 INTERACŢIONISMUL SIMBOLIC În opinia lui George Herbert Mead (1863-1931) comportamentul social al speciei umane are o bază biologică ce constă din impulsul de reproducere, cel parental şi impulsul de solidaritate Organizarea socială se fundamentează pe faptul comunicării: „Principiul pe care l-am considerat fundamental în organizarea socială umană este cel al comunicării care implică o participare cu celălalt Aceasta impune ca celălalt să apară în subiect, ca subiectul să se identifice cu celălalt şi să devină conştient de sine graţie celuilalt” (George Herbert Mead, L’Esprit, le soi et la société, PUF, Paris, 1963, p 215, apud E Stănciulescu, op cit , p 32) Comunicarea are un rol deosebit în organizarea socială Ea este posibilă doar în condiţiile în care membrii societăţii intră în relaţie directă Comunicarea este condiţionată de conştiinţă Conştiinţa este produsul comunicării desfăşurate într-un context social Socializarea (educaţia) reprezintă un proces de interiorizare a atitudinilor comune prin conversaţie Educaţia este o activitate sistematică ce vizează formarea dimensiunii sociale a conştiinţei de sine, prin interiorizarea de către individ a atitudinilor comune ale grupului său, apelând la mijloacele transmiterii culturale ale colectivităţii, după cum menţionează E Stănciulescu Conform lui Mead, (L’Esprit…, p 225, apud E Stănciulescu, op cit , p 38) educaţia urmăreşte să fixeze în individ o reacţie socială, educaţia constă să-i permită copilului „să dobândească un anumit ansamblu organizat de reacţii la propria-i stimulare; atâta timp cât noi nu reacţionăm faţă de noi înşine în acelaşi fel în care o face societatea, nu aparţinem cu adevărat acesteia” Mead reliefează rolul limbajului în educaţie, unde educatorul şi educatul sunt coparticipanţi 2 FUNCŢIONALISMUL SISTEMIC TALCOTT PARSONS T Parsons (1902-1979) porneşte de la Durkheim şi arată că, deşi este compusă din indivizi, societatea este mai mult decât o sumă a acestora Parsons analizează societatea şi personalitatea ca subsisteme ale sistemului general al acţiunii Societatea apare ca un tip particular de sistem social Orice sistem social există doar în măsura în care reuşeşte să satisfacă cerinţa adaptării la mediu, societatea reprezintă tipul de sistem care atinge cel mai înalt grad de autonomie în raport cu mediul său Autonomia unei societăţi depinde de măsura în care reuşeşte să realizeze funcţia de adaptare, de modul în care ea însăşi se integrează intern Integrarea este o cerinţă funcţională a societăţii, referindu-se la relaţiile dintre indivizi, grupurile sociale particulare şi colectivitatea societală T Parsons cercetează modul în care individul internalizează mediul exterior, înscriindu-se astfel în ordinea socială şi contribuind la crearea identităţii sociale Dacă la Durkheim internalizarea se produce prin transferul elementelor conştiinţei colective în cea individuală, la Parsons, obiectul transferat nu este format din elemente disparate, ci din structuri sau sisteme Parsons este de părere că reuşim să înţelegem dezvoltarea omului şi a societăţii dacă acordăm atenţie determinărilor naturale şi celor sociale Şi pentru sociologul american educaţia reprezintă o funcţie socială El s-a referit la: * socializarea anticipativă a adolescenţilor, concept definit astfel: „proces care are loc într-un grup de apartenenţă este orientat către constituirea unei identităţi sociale – învăţare de roluri speciale – specifice unui grup de referinţă, care nu coincide cu grupul de apartenenţă al individului, dar despre care se presupune că va deveni, mai devreme sau mai târziu, grup de apartenenţă”; * mecanismele continuităţii realizărilor educaţionale din familie şi şcoală; * Parsons ne aduce în atenţie necesitatea ca, în procesul pedagogic, educatul să fie considerat factor activ (Dumitru Popovici, op cit , pp 33-34) 3 FENOMENOLOGIA SOCIOLOGICĂ ALFRED SCHÜTZ Durkheim şi Parsons plecau de la premisa existenţei unei realităţi sociale care se impune sociologului ca lucru, ca datum Alfred Schütz nu contestă că societatea ne stă în faţă, ni se prezintă ca realitate ordonată dotată cu existenţă obiectivă Dacă disocierea societate-individ ni se impune direct, tot în mod nemijlocit ni se impune şi identitatea lor: lumea socială este pentru individ o lume trăită, Lebenswelt „Toate formele naturalismului şi empirismului logic acceptă pur şi simplu ca atare această relaţie socială care constituie obiectul ştiinţelor sociale Intersubiectivitatea, interacţiunea, intercomunicarea şi limbajul sunt pur şi simplu presupuse ca fundament non problematizat al acestor teorii Ele pretind, cu bună credinăţă, că cercetătorul în ştiinţele sociale a rezolvat deja problemele sale fundamentale chiar înainte ca investigaţia ştiinţifică să înceapă (…) Postulatul care pretinde să descrie şi să explice comportamentul uman în termenii observaţiilor senzoriale controlabile se opreşte, însă, în faţa descrierii şi explicării procesului prin care omul de ştiinţă B controlează şi verifică rezultatele omului de ştiinţă A şi concluziile pe care acesta din urmă le-a formulat” (Alfred Schütz, Le chercheur et le quotidien Phenomenologie des sciences sociales, Meridiens Klincksieck, Paris, 1987, p 71, apud E Stănciulescu, op cit , pp 76-77) Lumea socială este experimentată ca lume care are un sens Individul experimentează pe cel de lângă el ca pe semenul lui, comportamentul său exterior nu reprezintă pentru mine un simplu eveniment al lumii exterioare, ci el este acţiunea semenului meu Noi experimentăm actele semenilor noştri prin motivele şi scopurile ei Obiectele culturale sunt rezultatul acţiunii umane În viziunea lui Alfred Schütz realitatea socială este o lume intersubiectivă şi o lume a culturii Noi trăim în lume ca oameni printre alţi oameni şi suntem legaţi unii de alţii prin multiple influenţe şi prin intermediul muncii Îi înţelegem pe ceilalţi şi suntem la rândul nostru înţeleşi Lumea în care trăim este o lume plină de semnificaţii ce se vrea a fi interpretată, este o lume a culturii pentru că membrii ei sunt conştienţi de istoricitatea sa „Lumea noastră cotidiană este direct o lume intersubiectivă pentru că noi trăim în ea ca oameni printre alţi oameni; suntem legaţi unii de ceilalţi prin intermediul unor influenţe şi al muncii împărtăşite; noi îi înţelegem pe ceilalţi şi suntem obiect al înţelegerii pentru ei Este vorba de o lume a culturii pentru că lumea-viaţă ne apare direct ca un univers de semnificaţii, respectiv ca un cadru de semnificare pe care trebuie să-l interpretăm, şi ca un univers al interrelaţiilor între semnificaţii instituite de însăşi acţiunea noastră în lume Este o lume a culturii, de asemenea, şi pentru că noi suntem întotdeauna conştienţi de istoricitatea sa, întâlnită în tradiţie şi în obişnuit, şi susceptibilă de a fi examinată, „datul” care trimite la activitatea noastră sau a celorlalţi al cărui sediment este” (Le chercheur…, p 186, apud E Stănciulescu, p 87) 4 CONSTRUCTIVISMUL FENOMENOLOGIC PETER BERGER ŞI THOMAS LUCKMANN Cei doi discipoli ai lui Alfred Schütz pornesc şi ei de la caracterul problematic al ordinii sociale, încercând să concilieze, oarecum, sociologia lui Durkheim cu aceea a lui Max Weber „Durkheim ne-a spus: «Prima regulă, care este şi cea mai importantă, este: consideraţi faptele sociale ca lucruri (…)» Iar Weber ne atenţionează că: „în egală măsură pentru sociologie, aşa cum o înţelegem astăzi, şi pentru istorie, obiectul cunoaşterii îl constituie totalitatea subiectivă a semnificaţiilor acţiunii” (…) Aceste două propoziţii nu sunt contradictorii Societatea posedă, într-adevăr, o dimensiune artificială obiectivă Şi este construită graţie unei activităţi care exprimă un sens subiectiv În treacăt fie spus, Durkheim cunoştea această ultimă afirmaţie, aşa cum Weber o cunoştea pe cea dintâi Tocmai caracterul dual al societăţii în termenii artificialităţii obiective şi semnificaţiei subiective determină «realitatea sa sui-generis», ca să utilizăm un alt cuvânt cheie al lui Durkheim Problema centrală a teoriei sociologice poate fi formulată astfel: Cum se explică faptul că semnificaţiile subiective devin artificii obiective? Sau (…): Cum se face că activitatea umană produce o lume a lucrurilor? Cu alte cuvinte, o înţelegere adecvată a «realităţii sui-generis» implică o cercetare a modului în care această realitate este construită” (Peter Berger, Thomas Luckmann, La Construction sociale de la réalité, Méridiens Klincksieck, 1986, pp 29-30, apud E Stănciulescu, pp 90-91) Berger şi Luckman sunt de părere că omul se produce pe el însuşi în societate Autoproducerea omului este o întreprindere socială Oamenii produc împreună un mediu uman luat în totalitatea formelor sale socio-culturale şi psihologice Umanitatea omului şi socialitatea lui nu pot fi despărţite, ele sunt îngemănate Omul este o fiinţă socială Ordinea socială este un produs al activităţii umane, astfel, ei nu i se poate atribui un alt statut ontologic Ordinea socială este un produs uman atât prin geneza sa, cât şi prin existenţa sa continuă de-a lungul timpului Dialectica socială fundamentală ni se dezvăluie în totalitatea sa doar în procesul transmiterii lumii sociale către o nouă generaţie, adică prin aproprierea, interiorizarea specifice socializării Numai prin apariţia unei noi generaţii putem vorbi de o lume socială 5 MODELUL DRAMATURGIC ERVING GOFFMAN Goffman (1922-1982) concepe ordinea ca întâlnire faţă în faţă ale unor subiecţi a căror acţiune poate fi subsumată unui model dramaturgic, eul fiind el însuşi un produs al efectului dramatic Goffman este considerat a fi un reprezentant al interacţionsmului simbolic Prin interacţiunea faţă în faţă se înţelege influenţarea reciprocă a partenerilor sociali atunci când se află unii în prezenţa celorlalţi „Există un câmp de activitate care n-a fost niciodată suficient tratat ca un subiect de studiu legitim: acest câmp este cel pe care îl produc interacţiunile «faţă în faţă» şi care este structurat de norme ale conjuncţiei El conţine petrecerile, mesele în familie, adunările, marşurile forţate, relaţiile profesionale, cozile, mulţimile, cuplurile De fapt, adesea s-a abuzat de acest câmp De fiecare dată când a fost nevoie de o ilustrare concretă a unei instituţii sociale sau al unui segment al structurii sale, au fost introduse câteva interacţiuni pentru a le decora cu fapte desprinse din viaţă şi, incidental, pentru a nu uita total că acolo există oameni Au fost utilizate, astfel, interacţiuni practice pentru a clarifica alte fapte, dar tratându-le ca şi cum n-ar fi nevoie ca ele să fie definite sau ca şi cum ele n-ar merita efortul de a fi definite Totuşi, cea mai bună utilizare care li se poate da este aceea de a explica propriul lor caracter generic Recent, (ştiinţa) a început să acorde o atenţie foarte mare acestuk domeniu neglijat până acum: domeniul vieţii publice (…) Domeniul interacţiunilor «faţă în faţă», care era un câmp de rezervă, a devenit, deci, un câmp de bătaie (…) În această carte, mă voi concentra asupra unui punct delicat de conceptualizat: conexiunile între un element al structurii sociale, în acest caz relaţiile sociale, şi viaţa publică Mă voi opri asupra acelor aspect ale relaţiilor sociale care apar atunci când persoanele în relaţie se află unele în prezenţa imediată a celorlalte” (Erving Goffman, La Mise en scène de la vie quotidienne, vol 2, Minuit, Paris, 1973, pp 11-12, apud E Stănciulescu, p 111) Goffman vorbeşte despre organizarea experienţei şi despre organizarea societăţii, fiind îndeaproape preocupat de structura experienţei individuale a vieţii sociale În acest context el face apel la o sociologie a circumstanţelor, fără să abandoneze total orice perspectivă psihologică: el păstrează, în prim plan, nu actorii, ci momentele lor Gofmann dă prioritate societăţii şi consideră angajamentele unui individ ca secundare Ordinea socială este o ordine normativă dar şi o ordine interacţională, raporturile interumane sunt întotdeauna supuse unor reguli de natură restrictivă şi permisivă Raporturile umane reglate înseamnă practici sociale curente, modele de adaptare la reguli Studiul ordinii sociale nu se poate desprinde din studiul organizării sociale CAPITOLUL AL III-LEA EDUCAŢIA ŞI VALORILE CONTEMPORANEITĂŢII 1 Şcoala şi şcolarizarea Societatea noastră pune accent pe egalitatea drepturilor în toate domeniile vieţii sociale, subliniind că progresul şi democraţia nu se pot realiza decât prin educaţie Aceasta înseamnă că statul se preocupă îndeaproape de instituţia şcolară Actul educaţional are în vedere un anumit tip de om şi de societate, pedagogia se află la baza construcţiei sociale şi de aceea trebuie să fim foarte atenţi la modul cum ne educăm copiii Ion I Ionescu arată că educaţia şcolară: * s-a centrat pe educator şi pe transmiterea de cunoştinţe, propunându-şi să-l crească pe copil în spiritul datoriei, într-o societate morală în care interesele personale erau subordonate celor de grup; * a considerat că mediul natural şi social particular al copilului are influenţă benefică asupra acestuia şi că este bine, în această ordine de idei, ca tinerii să înveţe permanent din contactul cu viaţa comunitară; * s-a centrat pe cultura socială capabilă să dea naştere şi să consolideze societatea industrială; * şi-a propus să-l înveţe pe copil cum să se adapteze pieţii concurenţiale şi să facă faţă transformărilor rapide din sânul lumii moderne (Ionescu, p 17) În cartea lor Predarea şi învăţarea disciplinelor socio-umane, Ion şi Maria Albulescu au întreprins o analiză comparativă a activităţilor derulate în şcoala tradiţională şi în cea modernă, pornind de la cercetările unor autori precum Miron Ionescu şi Ioan Cerghit (Albulescu, pp 77-78): Paradigma şcolii tradiţionaleParadigma şcolii moderne elevul este privit mai mult ca obiect al instruirii;elevul devine subiect al procesului instructiv-educativ; accentul se pune îndeosebi pe însuşirea cunoştinţelor;se urmăreşte nu numai achiziţia de cunoştinţe, ci şi dezvoltarea capacităţilor şi aptitudinilor elevilor; alegerea obiectivelor nu se face în funcţie de repertoriul specific elevului, ci pe baza unui mediu de cunoştinţe, ce se presupune că îl are o clasă (abordare nediferenţiată); în stabilirea obiectivelor se ţine seama de competenţele pe care le posedă fiecare elev, în funcţie de care se stabilesc sarcinile (abordare diferenţiată); elevii au, în general, o idee vagă despre comportamentul pe care trebuie să-l însuşească;elevii sunt informaţi asupra obiectivelor urmărite şi a modului în care se va verifica realizarea lor; elevii nu-şi pot afirma preferinţele şi nu pot alege obiectivul;elevii au posibilitatea să-şi afirme preferinţele şi să aleagă obiectivul; sursele de informare se limitează la profesor şi manual;sursele de informare sunt mult mai diversificate; profesorul transmite cunoştinţele într-o formă dinainte pregătită, elevii trebuind să le urmeze;profesorul creează condiţiile pentru ca elevii înşişi, cu forţele de care dispun, să descopere şi să-şi însuşească cunoştinţele, dezvoltându-şi priceperile şi deprinderile; predarea se bazează pe expunerea profesorului;predarea se sprijină, în mare măsură, pe activitatea independentă şi productiv-creativă a elevilor; metodele utilizate sunt predominant expozitive, verbaliste, livreşti, receptive şi pasive, bazate pe memorie şi reproducere;sunt utilizate frecvent metodele centrate pe acţiune, cercetare, explorare, pe tehnici de muncă intelectuală, pe autoinstruire; conducere rigidă a instituţiei şi controlul formal, aversiv;Încurajează independenţa elevului în gândire şi acţiune, stimulează la elevi efortul de autocontrol; motivaţie preponderent extrinsecă a învăţării;motivaţie preponderent intrinsecă a învăţării; o îmbinare slabă a învăţării individualizate şi pe grupe; o bună îmbinare a învăţării individualizate şi pe grupe evaluarea se realizează îndeosebi pentru clasificare şi diagnosticare (reuşită şi nereuşită); se aşteaptă o distribuţie gaussiană a rezultatelor De unde şi concluzia autorilor: A realiza o lecţie bună nu înseamnă a-i determina pe elevi să reţină cât mai multe cunoştinţe prezentate verbal de către profesor, ci a-i face să participe activ la procesul de predare-învăţare (p 78) O lecţie este reuşită nu atunci când profesorul i-a determinat pe elevi să reţină un procent cât mai mare din informaţiile oferite de el, ci atunci când i-a făcut să participe activ la procesul de predare-învăţare O lecţie modernă îl solicită pe elev şi îl implică, ea face apel la disponibilităţile elevului, la „talentele” lui În şcoala modernă profesorului nu i se cere doar să predea şi să asculte, rolul său este de a organiza, îndruma şi evalua activitatea elevilor Profesor ideal este acela care ştie să * însufleţească; * evalueze; * modereze; * supravegheze; * organizeze activitatea instructiv-educativă a elevilor În acest scop el trebuie să aibă certe calităţi de * analiză; * critică; * iniţiativă; * sinteză fiind - atent; - conciliant; - comunicativ; - drept; - binevoitor; - responsabil; - înţelegător; - competent; - creativ; - deschis; - riguros Învăţământul modern are la baza lui nişte principii specifice, o concepţie nouă despre formarea elevului, despre idealul social-uman, şcoala venind astfel în întâmpinarea trebuinţelor dezvoltării individuale şi sociale (ibid , pp 74 şi urm ) Şcoala urmăreşte să-l facă pe elev să reuşească în viaţă Însă, realmente, se poate achita şcoala de obligaţia ei? Este ea capabilă să le dea libertate de mişcare şi să-i integreze în societate? Este ea capabilă să le stimuleze capacităţile creatoare şi să-i transforme în profesionişti? Iată întrebările la care ar trebui să răspundă pedagogii şi cei care se ocupă de politica educaţională a ţării Educaţia este un proces complex, dimensiunea complexităţii ei este pusă în lumină de ştiinţele care o au în vizor – ştiinţele educaţiei, circumscriind antropologia educaţiei, educaţia comparată, filosofia educaţiei, istoria educaţiei, psiho-lingvistica, psihologia socială, sociologia educaţiei, toate aceste discipline ştiinţifice vizând descrierea, explicarea, înţelegerea fenomenelor bio-, psiho-, socio-logice, descrierea, explicare şi înţelegerea fenomenelor şi proceselor ce ţin de latura cognitivă a omului, de istoria lui individuală, înţelegerea unor realităţi precum procesele relaţionale ale elevilor, dinamica grupurilor şcolare, impactul fenomenelor demografice asupra instituţiei şcolare etc Specialiştii din domeniul educaţiei ar trebui să fie îndeaproape preocupaţi de o serie de probleme, precum: * valorificarea moştenirii culturale a familiei din care provine elevul (în teritoriile de diversitate etnică şi pluriconfesionale); * identificarea nivelului de aspiraţii ale părinţilor relativ la copiii; * identificarea căilor şi a mijloacelor prin care statul să poată veni în ajutorul tinerilor proveniţi din familii defavorizate; * realizarea unei mai bune corelaţii între oferta educaţională a şcolii şi cerinţele vieţii economice; * stimularea capacităţilor creative ale elevilor şi studenţilor Să ne oprim un moment la penultimul punct În ce măsură şcoala răspunde la nevoile reale ale economiei de piaţă? În ce măsură calificările obţinute în şcoală răspund nevoilor reale ale întreprinderilor? Nu cumva randamentul, priceperea celor pregătiţi de şcoală nu sunt proporţionale cu diplomele obţinute, iar salariul depinde de locul de muncă, de funcţia deţinută, şi nu de diploma dată de şcoală, diplomă care atestă o anumită calificare? În ce măsură locul de muncă al tânărului corespunde calificării sau calificărilor obţinute în şcoală? În ce măsură salarizarea lui este pe măsura calificării lui? Răspunsurile date acestor întrebări ne dezvăluie starea de sănătate a economiei noastre, dar şi a învăţământului nostru 2 Democraţia educaţională Termenul democraţie – folosit încă din antichitate – este prin excelenţă un concept politic Poporul se autoguvernează prin intermediul sistemului democratic, conceptul se referă la profilul unui sistem politic Un regim politic poate fi democratic sau nedemocratic, a treia posibilitate nu există Democraţia este o însuşire a unui sistem politic, o proprietate a lui Însă ea nu caracterizează exclusiv un anumit regim politic, noi vorbim de societăţi democratice sau nedemocratice, democraţia vizează societatea în ansamblul ei, realitatea socială globală Şi în acest caz noi suntem îndreptăţiţi să vorbim despre democraţia în educaţie a) Problematica democraţiei educaţionale Democraţia nu vizează puterea, ci minimizarea ei, ea vizează legitimarea puterii Ea constituie obiectul predilect al politologiei, dar şi al ştiinţelor educaţiei, al sociologiei educaţiei, în măsura în care acceptăm să vorbim despre democraţia educaţională Democraţie educaţională înseamnă educaţie democratică Imperativele momentului rămân în continuare cele legate de: * democratizarea educaţiei; * democratizarea învăţământului; * democratizarea şcolii; Toate acestea au ca premisă fundamentală un regim politic democratic Discursul despre democraţia educaţională nu poate fi separat arbitrar de cel referitor la democraţia socială Iată ce scria G Sartori în Teoria democraţiei reinterpretată (Ed Polirom, Iaşi, 1999, pp 35-36): „O democraţie socială este o societate al cărei ethos cere membrilor săi să se perceapă ca fiind egali la nivel social”, democraţia socială este un mod de viaţă, iar „democraţia economică constă în egalitatea controlului asupra proceselor productive economice” (citat după Popovici, pp 188-189) Ce este democraţia educaţională? Ea caracterizează acea stare a educaţiei în care organizarea, administrarea şi desfăşurarea educaţiei se realizează pe baze democratice, pe baza principiilor de ordin democratic Lipsa democraţiei educaţionale se traduce prin centralizarea totală a deciziei, neputinţa participanţilor la actul educaţional de a influenţa hotărârile care-i privesc, lipsa şanselor egale, rigiditate în relaţiile profesor-elev, autoritarism, elitism, lipsa competiţiei, ofertă educaţională limitată b) Egalitatea şanselor Un regim politic democratic este constructorul unui învăţământ democratic Între democraţia politică şi cea educaţională există multiple legături, noi spicuim câteva: * democraţia politică creează cadrul de funcţionare a democraţiei educaţionale; * democraţia educaţională, la rândul ei, sprijină democraţia politică, creând resursele umane necesare funcţionării ei; * educaţia luptă pentru sporirea gradului de independenţă faţă de politic, faţă de încercarea acestuia de a o ţine sub control Atunci când vorbim de o democraţie educaţională vorbim de necesitatea dezvoltării plenare a personalităţii umane, de fructificarea tuturor potenţelor sale, de accelerarea autodezvoltării omului În societatea democratică, după cum arată şi D Popovici (pp 192 şi urm ) se pune problema accesului neîngrădit la educaţiei, societăţile democratice sunt şi societăţi dezvoltate economic şi cultural Şcoala este principalul agent educogen responsabil de traiectoria profesională şi cetăţenească a fiecărui membru al societăţii Însă oamenii nu sunt identici, ei nu provin din medii identice şi nici nu trăiesc în medii identice În acest caz vorbim de stratificare socială, de inegalitate socială, de diferenţiere socială, de stiluri de viaţă diferite, de comportamente socială diferite Educaţia influenţează stratificarea socială şi este influenţată de stratificarea socială În acest caz, atunci când ne referim la egalitatea şanselor în educaţie, ne referim de fapt la o cale specifică de facilitare a accesului individului la programele educaţionale Atunci când vorbim de egalitatea şanselor suntem datori să facem câteva precizări: * înţelesul expresiei este filtrat ideologic: în comunism prin egalitatea şanselor se înţelegea egalitarismul, presupunând ştergerea deosebirilor dintre sat şi oraş, dintre o clasă şi alta şi constituirea unui tip de personalitate multilateral dezvoltat; * sensul actual al expresiei este dat de concepţia liberală care consideră „necesară şi posibilă autoafirmarea persoanei şi angajarea ei echilibrată în procesul de selecţie profesională: prin egalitatea şanselor înţelegem şansa fiecărui cetăţean de a ocupa poziţii profesionale şi de a se pregăti pentru ele, şansă de reuşită în procesul de pregătire, inexistenţa obstacolelor formale în calea accesului la educaţie al fiecăruia” (ibid , p 194); * este cât se poate de clar că egalitatea şanselor depinde de egalitate, în general, de egalitatea politică, civică, tot aşa după cum inegalitatea constituie premisa inegalităţii şanselor Într-un regim democratic şcoala are un rol extrem de important Şcoala te pregăteşte pentru viaţă, te transformă în profesionist, te aduce în proximitatea succesului Sau, după cum scrie D Popovici, şcoala a devenit „organizaţia cu rolul cel mai important în distribuirea şanselor sociale” Reuşita individului în viaţă este asigurată, în bună măsură, de numărul şi de calitatea anilor petrecuţi în diferitele instituţii de învăţământ Şcoala reprezintă un instrument calificat de selecţie şi de repartizare a şanselor sociale Egalitatea şanselor presupune absenţa discriminărilor în ceea ce priveşte accesul la educaţie, performanţă profesională şi participare la viaţa publică Noi ne punem câteva întrebări în această privinţă: * copiii din mediul rural beneficiază oare de aceleaşi posibilităţi de a răspunde ofertei şcolare ca şi cei din mediul urban? * în ce măsură accesul la studii este condiţionat de resursele financiare ale familiei şi de situaţia ei culturală? * în consecinţă, ca urmare a celor semnalate anterior, nu cumva ierarhia socială se ridică pe un fundament nonvaloric? * ce trebuie făcut pentru remedierea stărilor de lucru negative? D Popovici observă că inegalitatea şanselor nu se reduce doar la accesul la educaţie, ci ea priveşte şi gradul de asigurare a reuşitei în învăţare Şansele egale de reuşită în activitatea de învăţare se referă la asigurarea condiţiilor psiho-pedagogice care garantează valorificarea optimă a potenţialului bio-psihic şi informaţional al fiecărui elev în parte Un învăţământ performant şi democratic este un învăţământ care se adresează fiecărui tânăr în parte urmărind valorificarea aptitudinilor şi intereselor lui, îndrumând şi stimulându-l pe drumul cunoaşterii şi al autocunoaşterii Un învăţământ de calitate presupune cadre didactice specializate şi dedicate profesiei didactice, organizarea superioară a activităţii didactice, strategii şi tehnici îmbunătăţite de lucru în clasă, relaţii noi statuate între elevi şi între elevi şi cadrele didactice c) Cultura elevilor Aşa după cum aprecia Emil Păun (p 5), învăţământul este un instrument important cu ajutorul căruia societatea stimulează, dirijează şi controlează procesele dezvoltării Dezvoltarea socială are şi o dimensiune educativă Calitatea şcolii şi calitatea dezvoltării socială se intercondiţionează reciproc Şcoala este o organizaţie, o organizaţie specifică, cu un rol specific, cu nişte valori specifice Putem vorbi de cultura organizaţiei şcolare, cultura organizaţională derivând din conceptul de cultură „ca ansamblu integrat de valori, credinţe, norme şi comportamente sociale ale indivizilor şi grupurilor, ca sistem de consensuri culturale (moduri de a gândi şi de a fi) pe care se articulează o diversitate de manifestări particulare” (ibid , p 49) În cele ce urmează ne-am propus să vorbim despre cultura elevilor: ea reprezintă „un univers de valori, norme, sensuri şi semnificaţii, explicite sau implicite, care se constituie esenţialmente la nivelul interacţiunilor dintre elevi”, clasa constituind „creuzetul acestei culturi, iar relaţiile şi interacţiunile dintre elevi, principala sursă a acesteia” (ibid , p 103) În cultura elevilor putem distinge elemente valorice specifice culturii familiale precum şi a diverselor grupuri de apartenenţă ale elevilor Spre deosebire de cultura cadrelor didactice şi a directorilor de şcoală, cultura elevilor este în principal informală şi implicită Însă există şi o parte formalizată a acestei culturi cuprinzând: * norme care provin din reglementările referitoare la regimul instituţiei şcolare, al căror caracter este obligatoriu, nerespectarea lor fiind sancţionată; * norme care provin din specificul procesului didactic, proces organizat conform unor principii şi reguli care au un caracter explicit şi formalizat Ele sunt de natură pedagogică şi de aceea nu sunt la fel de coercitive precum cele din prima grupă Cultura elevilor nu este totalmente independentă de cultura şcolii, cultura elevilor poate avea un anumit grad de autonomie, supunându-se unor reguli care se sustrage formalizării excesive Cultura elevilor poate fi definită ca un „ansamblu de sensuri şi semnificaţii colective privind diferite probleme ale vieţii şcolare” (p 104) Pornind de aici putem înţelege statutul organizaţional al elevului Ca orice „meserie”, şi „meseria” de elev se învaţă, nimeni nu se naşte elev, ci devine elev Acest proces complex este pregătit de procesele de socializare din familie şi grădiniţă: universul şcolar are particularităţile lui proprii iar copilul trebuie să fie sprijinit în acest proces de adaptare la mediul şcolar, precizează pedagogul român A fi elev înseamnă a te înarma cu două tipuri de competenţe: competenţe academice (privitoare la capacităţile intelectuale activate de către copil în şi prin procesul de învăţare şcolară) şi competenţe sociale (reprezentate de capacităţile copilului de a descoperi şi asimila normele şi valorile şcolii, cultura şcolii) Acest proces de iniţiere într-o nouă viaţă, viaţa şcolară, procesul prin care copilul se integrează universului şcolar cuprinde mai multe etape (ibid , p 106): * Etapa de explorare Este etapa de început, de prim contact cu elementele necunoscute ale universului şcolar, etapă ce poartă amprenta incertitudinilor şi a ambiguităţilor Copilul explorează şi tatonează Intrat în necunoscutul lumii şcolare, copilul încearcă să îl citească şi să i se adapteze Copilul se simte pur şi simplu aruncat şi părăsit într-o lume ostilă lui, care-l constrânge, care-i limitează libertatea de exprimare a personalităţii lui, iar şocul resimţit poate fi un simptom al inadaptării Inadaptare în raport nu doar cu exigenţele academice ale şcolii, ci şi cu cele impuse de apartenenţa la colectivitatea clasei Copilul are de respectat un regulament şcolar şi un program şcolar impus de nişte persoane care nu aparţin universului său familial * Etapa de conformare Acum copilul a trecut de faza de „iniţiere” în tainele vieţii şcolare şi începe să-i decodeze regulile şi normele, asimilându-le Copilul se adaptează noilor condiţii şi se conformează normelor ce guvernează relaţiile dintre elevi şi dintre aceştia şi cadrele didactice Statutul de elev se stabilizează, se consolidează * Etapa de practicalitate şi transgresare Copilul s-a adaptat vieţii şcolare, a învăţat meseria de elev şi o exercită cu îndemânare El a dobândit abilităţile de a supravieţui în şcoală şi de a reuşi în faţa multiplelor provocări prin reinterpretarea şi chiar încălcarea normelor impuse de şcoală Este momentul să vorbim de competenţele sociale ale elevilor, de acele capacităţi prin care aceştia identifică şi folosesc pentru nevoile de adaptare şi integrare semnificaţiile implicite şi ascunse ale culturii şcolii Competenţa socială a elevilor constă în: * descoperirea * respectarea * practicarea * reinterpretarea * şi chiar încălcarea regulilor şi normelor şcolare Elevii competenţi sub aspect social apelează la o gamă întreagă de strategii de adaptare în clasă care sunt şi moduri de reuşită în clasă Le amintim: * definirea şi negocierea situaţiilor şi a normelor şcolare; * seducţia; * supunerea aparentă; * rezistenţa şcolară (ibid , p 107) Aceste strategii sunt identificabile la nivelul relaţiei cadru didactic – elev Majoritatea situaţiilor conflictuale apărute şcoală provin din percepţia diferită a unei situaţii de fapt Din percepţia diferită a relaţiei profesor-elev Din unghiul diferit din care normele şcolare de disciplină sunt privite Negocierea este o altă strategie Ea este mai curând o strategie implicită şi ascunsă Profesorul şi elevul construiesc prin ea un mod comun de înţelegere a relaţiei dintre ei, consensuri cu privire la activităţile derulate în spaţiul şcolii Ce se negociază? * respectarea normelor şcolare * volumul activităţilor şcolare * volumul a sarcinilor şcolare; * procedurile de lucru Elevii, aproape instinctiv, explorează limitele de permisivitate ale reglementărilor şcolare, testează reacţiile profesorilor la diferitele încălcări ale normelor şcolare, consecvenţa aplicării reglementărilor şcolare, în ultimă instanţă toleranţa factorilor de decizie ai şcolii la încălcările normelor şcolare Elevii încearcă să forţeze aceste limite pentru a-şi face mai uşoară viaţa de elev O strategie mai subtilă, mai complexă, este ceea ce s-ar putea numi supunerea aparentă sau complicitatea Ea nu este prezentă exclusiv în lumea elevilor, dar noi o vom discuta pe aceasta Elevii ştiu că aprecierea de care se bucură din partea profesorilor, a factorilor de decizie ai şcolii şi chiar şi rezultatele lor şcolare depind de capacitatea lor de a răspunde corespunzător tuturor exigenţelor şcolare şi de aceea este normal ca ei să încerce să se achite cât mai bine de aceste obligaţii Uneori, însă, atât efortul cât şi rezultatul sunt aparente: * elevii dau impresia că desfăşoară o activitate * ei însă nu se implică în mod real, în mod efectiv în activitatea respectivă * elevii încearcă să se facă remarcaţi, apreciaţi de anumiţi profesori * pentru ei rezultatul contează, şi mai puţin mijloacele prin care îl ating Unii elevi sunt „direcţi”, ei aleg de-a dreptul strategia respingerii sau a refuzului – total sau parţial – al valorilor normative ce formează conţinutul culturii şcolii În cadrul culturii elevilor se formează două variante distincte: * cultura proşcoală; * cultura antişcoală * Prima se caracterizează prin respectarea valorilor şi a normelor şcolare, prin includerea, prin asimilarea lor în comportamentul cotidian al elevilor Despre aceşti elevi putem spune că sunt integraţi, că sunt socializaţi corespunzător * Cea de-a doua include strategia rezistenţei menţionată anterior: elevul dă dovadă de nonconformism, el este un protestatar şi un revoltat El îşi poate manifesta atitudinea prin: * glume făcute pe seama profesorilor şi a colegilor săi „conformişti” * absenteism; * lipsă de respect, impertinenţă, atitudini sfidătoare, indecenţă; * perturbarea programului şcolar prin agitaţie, zgomot; * vestimentaţie excentrică; * consum de alcool şi droguri; * violenţă; * brutalitate; * agresivitate Cultura rezistenţei este, predominant, cultura băieţilor Prezenţa fenomenelor de rezistenţă şcolară la elevi denotă o anumită devalorizare a culturii şcolii (ibid , p 111), cauzele ei fiind multiple: * modalităţi coercitive, uneori chiar brutale de impunere a disciplinei în şcoală; * dificultăţi în receptarea şi înţelegerea culturii şcolii; * dificultăţi de adaptare la colectivitatea clasei; * dificultăţi de adaptare la exigenţele metodelor moderne de predare-învăţare (mai ales cele euristice) Cu toate acestea, cultura elevilor este, în esenţă, convergentă cu componentele culturii şcolii Cultura elevilor constituie, sub multe aspecte, o sursă de înnoire, de împrospătare, de diversificare a culturii şcolii Divergenţele care apar între ele sunt normale în măsura în care nu depăşesc anumite limite, sunt pozitive întrucât determină anumite schimbări în bine la nivelul instituţiei şcolare Texte: a) „De îndată ce copilul reintră în situaţia de educare şi mai ales în situaţia şcolară în interiorul clasei […] elevul se găseşte singur în faţa profesorului, izolat de ceilalţi printr-un întreg sistem disciplinar şi o aşezare în bănci care-i interzice ajutorul reciproc, sub forma de ajutor sau de apel la ajutor, care merg, în măsura posibilului, până la a-l chiar împiedica să-şi dea seama de prezenţa camarazilor ca atare, un elev care spune lecţia, care răspunde la o întrebare, nu o face ca să profite şi camarazii săi de aceasta (ceea ce ar părea, totuşi, foarte legitim) El recită şi răspunde profesorului, pentru profesor şi, cât o face, este ca şi cum ar fi singur în clasă, ignorându-şi colegii şi fiind ignorat de ei Este ca şi cum ar fi scos din comunitate, din viaţa socială […] Promotorii noii concepţii despre elevi şi clasele de elevi sunt unanimi în a considera necesară transformarea grupurilor şcolare în mici democraţii, care să constituie nişte prototipuri ale unei eventuale stări sociale viitoare, având o conducere proprie şi, mai ales, un spirit propriu, în structura căruia se împletesc maturitatea şcolară cu responsabilitatea, competiţia cu cooperarea, sentimentul spaţio-temporalităţii productive cu sentimentul spaţio-temporalităţii intime, deontologia cu loisirul Acest din urmă aspect permite importante sublinieri privind importanţa evoluţiei climatului şcolii în orizontul unor valori imposibil de acceptat de către pedagogia clasică, dar care prefigurează noul climat al şcolii viitorului, cum sunt simţul umorului şi jocul ” (Liviu Plugaru) b) Metodele euristice „creează un nou spaţiu pedagogic pentru cadrele didactice şi elevi, caracterizat prin valorizarea înaltă a creativităţii, autonomiei, participării active, competiţiei, în ultimă instanţă prin valorizarea înaltă a elevului şi mai puţin a grupului Unii elevi nu sunt pregătiţi suficient pentru a trage toate avantajele ce decurg de aici, au chiar dificultăţi generate de o socializare familială centrată pe valori de supunere, conformism, dependenţă, cooperare în grup Această discontinuitate între valorile socializării familiale şi cele ale pedagogiei euristice creează o stare de disconfort, care se soldează, adesea, cu refuz şi rezistenţă a elevilor la asemenea metode, pe care ei le percep fie ca mijloace de constrângere, fie ca modalităţi de discriminare Din acest considerent, metodele euristice sunt etichetate ca având un caracter elitist” (Emil Păun) CAPITOLUL AL IV-LEA SARCINA EDUCATIVĂ A FAMILIEI ÎN CONTEMPORANEITATE 1 Educaţia în familia contemporană Elisabeta Stănciulescu arată că prin educaţia familială se înţelege transmiterea-reproducţia intergeneraţională a modelelor culturale şi a statutelor sociale (vezi Stănciulescu, cap 4) R K Merton era de părere că familia reprezintă „cea mai importantă curea de transmisie a normelor culturale” de la o generaţie la alta Şi astăzi majoritatea sociologilor şi a pedagogilor continuă să vadă în familie spaţiul de producere a personalităţii sociale, ca transmitere intergeneraţională într-un singur sens, de la părinţi la copiii Părintele transmite, copilul receptează, părintele fiind un intermediar între societate şi copii În familie se transmit valori şi atitudini Nu toate familiile sunt orientate către aceleaşi valori şi atitudini educative Această diversitate este generată de apartenenţa socio-profesională şi economică a părinţilor, nivelul lor de instruire, mediul de rezidenţă (rural/urban) Sociologii au făcut o serie de asocieri interesante: a) clasele mijlocii şi superioare au pus în educaţie accentul pe: * autonomie; * autocontrol; * imaginaţie; * creativitate; b) în timp ce clasele populare s-au axat pe: * ordine; * curăţenie; * ascultare; * respect al vârstei şi al normei exterioare; * respectabilitate; * evitarea problemelor; Socializarea în familie nu este străină de constituirea identităţii profesionale a copiilor Se pare că familia are, de multe ori, un rol important şi în perpetuarea unor conduite domestice În lumea occidentală, la nivelul practicilor de zi cu zi părinţii înţeleg în continuare, în raport cu cei tineri, să facă o distribuţie diferită a sarcinilor şi să încurajeze formarea unor trăsături de personalitate specifice: fetele sunt mult mai solicitate decât băieţii în sarcinile gospodăreşti ale familiei, urmărindu-se şi educarea lor afectivă, pe când băieţii sunt îndemnaţi să fie activi, întreprinzători, independenţi În adolescenţă tratamentul diferenţiat al copiilor în familie se estompează Însă şcoala continuă, de ex , prin intermediul programelor sportive, ceea ce familia a început: dacă băieţii practică sporturi mai dure, sporturi care cultivă competiţia şi cooperarea, fetele preferă în continuare sporturi „estetice”, de ex dansul sportiv Familia, mai ales relaţia mamă-copil are un rol extrem de important, unic, în învăţarea limbajului, proces care-şi pune în mod decisiv amprenta asupra dezvoltării intelectuale a copilului Mediul social influenţează anumite aspecte ale vocabularului şi structurii limbajului Reuşita şcolară (care este dependentă de performanţa lingvistică a copilului) ar trebui pusă în legătură nu atât cu inteligenţa copilului ci cu particularităţile mediului în care copilul a asimilat limbajul Pe o linie durkheimistă, B Bernstein (Limbaj şi clase sociale, citat de Stănciulescu, p 76) defineşte socializarea ca „procesul în cursul căruia un copil dobândeşte o identitate culturală determinată şi reacţionează, în acelaşi timp, la această identitate Este procesul prin care o fiinţă biologică este transformată în subiect al unei culturi particulare Prin urmare, procesul de socializare este un proces de control complex care suscită în copil anumite dispoziţii morale, intelectuale şi afective, şi care le dă o formă şi un conţinut determinate În cursul socializării, copilul ia cunoştinţă, prin intermediul diferitelor roluri pe care este chemat să le exercite, de diferite principii de organizare ale societăţii Astfel, socializarea îi face, într-o oarecare măsură, pe oameni siguri şi previzibili În cursul acestui proces, se efectuează o selecţie printre posibilităţile umane: domeniile în care este permisă schimbarea sunt limitate progresiv şi, treptat, se instaurează sentimentul necesităţii unei ordini sociale determinate Principalele instanţe de socializare în societatea contemporană sunt familia, grupul de egali, şcoala şi munca Diferitele principii de organizare a societăţii se impun percepţiei subiectului prin intermediul acestor instanţe şi în special prin intermediul relaţiilor lor reciproce” Socializarea înseamnă transmitere culturală, iar conţinuturile culturale sunt vehiculate de către formele lingvistice Când discutăm despre limbaj avem în vedere şi importanţa limbajului scris Scrierea exprimă un raport simbolic al subiectului cu lumea, un mod specific de cunoaştere care permite gândirii să se îndepărteze de actul concret devenind reflexivă Familiile din categoriile sociale favorizate permit copilului un contact timpuriu cu formele culturii scrise, mai ales graţie grijii mamelor care au un bagaj ridicat de cunoştinţe şi competenţe în plan profesional Însă cum înţeleg părinţii să transmită copiilor ceea ce au ei de transmis? Ce stiluri sunt adoptate în acest scop? În principal, putem vorbi de două axe: - axa autoritate – liberalism; - axa dragoste – ostilitate În primul caz sunt puşi în lumină indicatori ce dezvăluie constrângerile impuse de părinţi acţiunilor copiilor, activităţilor lor, precum şi responsabilităţile atribuite de către părinţi copiilor, modul în care părinţii înţeleg să controleze viaţa copiilor şi să le impună regulile şi normele familiei În cel de-al doilea caz ne sunt indicate gradul de implicare a părinţilor în activitatea copilului, ajutorul pe care i-l oferă, timpul pe care i-l consacră, modul în care părintele înţelege să fie alături de copil, venind în sprijinul nevoilor sale Acţiunea părinţilor faţă de copii poate fi: * permisivă – controlul este scăzut, părintele se raportează în primul rând la stările emoţionale ale copilului; copilului îi sunt impuse puţine responsabilităţi, iar răspunsul copiilor la cerinţele părinţilor sunt, la rândul lor, supuse unui slab control; * autoritară – controlul este ridicat, părintele înţelege în primul să supravegheze copilul, şi mai puţin să-l ajute; copilului i se impun norme şi reguli inviolabile, părinţii înţeleg să transmită cu precădere valori precum: * autoritatea; * tradiţia; * munca; * ordinea; * disciplina; * autorizată – controlului sistematic i se adaugă suportul constant al părinţilor vizavi de activităţile de bază ale copiilor; deşi formulează reguli şi veghează la respectarea lor, totuşi părinţii înţeleg să negocieze sau, mai curând, să explice copiilor de ce este bine ca ei să respecte valorile familiei; astfel, este stimulată atât disciplina, rigoarea, cât şi autonomia de gândire a copiilor Integrarea socială presupune în mod cert şi o implicare emoţională a individului, adică: * încredere; * sentiment de securitate; * posibilitatea menţinerii respectului de sine; * respectul celorlalţi Stilurile educative parentale influenţează decisiv dezvoltarea afectivă şi, implicit, integrarea copilului în societate Un climat familial încărcat cu afectivitate favorizează disponibilitatea copilului de a face faţă exigenţelor vieţii sociale Copii care au beneficiat de investiţii afective sunt mai deschişi către alţii, mai receptivi, sunt binevoitori, comunicativi, pe când copiii care au fost lipsiţi de un astfel de tratament au dificultăţi de adaptare la cerinţele vieţii sociale Ei manifestă puţină încredere în semenii lor, au dificultăţi în a-şi face prieteni, sunt prea puţin comunicativi tocmai din cauză ei percep mediul în care îşi duc viaţa ca fiind prin excelenţă ostil Nu mai vorbim de faptul că există o strânsă corelaţie între familiile măcinate de conflicte interne şi conduitele delincvente ale tinerilor 2 Agenţii educaţiei familiale a) Rolul educativ al mamei Nu numai mama se ocupă în familie de educaţia copiilor E adevărat că s-a impus această imagine în care distribuţia rolurilor în spaţiul familial arăta astfel: femeia se ocupă exclusiv cu activităţi domestice, inclusiv cu educarea copiilor, pe când bărbatul are îndatorirea să procure mijloacele de trai ale familiei, desfăşurând cu precădere, dacă nu exclusiv, activităţi extradomestice Relaţia mamă-copil a devenit extrem de importantă în înţelegerea procesului de integrare socială a copilului, în înţelegerea procesului de umanizare a lui Însă lucrurile nu stau astfel Copilul se dezvoltă corespunzător în măsura în care are legături cu toţi membrii familiei (tată, bunici etc), relaţia mamă-copil nu se derulează ca o activitate izolată a) Tatăl ca agent al educaţiei Copiii normal dezvoltaţi afectiv îşi iubesc ambii părinţi la fel de mult Gradul de ataşament al copilului faţă de un anumit părinte şi gradul de receptivitate la influenţele lui educative este dat de timpul petrecut împreună Figura paternă este figura autorităţii, şi dacă ar fi corect să vorbim în societatea contemporană occidentală de o depaternizare a ei, atunci, în egală măsură, ar trebui să vorbim şi de o scădere a autorităţii parentale, în sens mai larg Democratizarea (cu sau fără ghilimele) relaţiilor dintre soţi care a dus la abandonarea calităţii tatălui de „cap de familie” a contribuit şi la schimbarea raporturilor tradiţionale dintre părinţi şi copii b) Fraţii ca agenţi ai educaţiei Identificarea copilului cu grupul fraţilor duce la diminuarea dependenţei lui de adulţi, de părinţi, bunici etc , şi la dezvoltarea autonomiei Fraţii mai mari joacă un important rol educativ în raport cu fraţii mai mici Fraţii mai mari sunt folosiţi ca ajutoare sau suplinitori ai adulţilor în activitatea de supraveghere şi de îngrijire a copiilor Mai adăugăm şi faptul că fraţii mai mari îi pot influenţa comportamental pe cei mici în mai mare măsură decât adulţii, mijlocind integrarea lor în diferite medii sociale c) Rolul educativ al familiei lărgite În ce măsură îndeplinesc bunicii un rol educativ? În societatea modernă se pare că apelul la familiile de unde provin părinţii reprezintă mai curând o excepţie, decât o regulă Celelalte rude prea puţin contribuie la educarea copiilor, în condiţiile în care părinţii, bunicii, mătuşile şi unchii sunt domiciliaţi în oraşe diferite, dacă nu în ţări diferite Nici părinţii nu mai sunt dispuşi să-şi încredinţeze copiii bunicilor, şi nici bunicii nu mai sunt dispuşi să aibă un rol major în educarea nepoţilor Acolo unde bunicii acceptă astfel de roluri educative, asumându-şi responsabilităţi cvasi-parentale, acţiunea lor educativă are la bază patru valori fundamentale: * politeţea (bunele maniere, reguli de comportament în societate şi în mediile ei particulare); * respectul faţă de părinţi, bunici, rudele vârstnice; * onestitatea; * ascultarea faţă de părinţi, bunici, faţă de cei ce deţin autoritatea; * obiceiurile, tradiţiile, religia Relaţia dintre bunici şi nepoţi depinde, aşadar de o serie de variabile socio-geografice Relaţia bunic-nepot este condiţionată şi de relaţia părinţilor copilului cu bunicii copilului, cu proprii lor părinţi d) Raporturile familiei cu instituţia şcolară În plan educaţional, familia nu este o simplă anexă a statului Cadrele didactice consideră, pe bună dreptate, că legătura familie-şcoală este indispensabilă reuşitei procesului educativ Altfel spus, şcoala are nevoie de sprijinul familiei în demersurile ei educative Texte: a) „Rolul educativ al mamei a constituit multă vreme tema privilegiată a studiilor privind dezvoltarea copilului şi integrarea sa socială […] Cu alte cuvinte a fost acreditată ca universală o segregaţie netă a rolurilor: bărbatul exercită o activitate profesională extradomestică, fiind cel care asigură resursele economice ale grupului familial, în timp ce specialitatea femeii o constituie activităţile domestice, între care creşterea şi educaţia copiilor” (E Stănciulescu) b) „Dacă ordinea morală şi materială de acasă pot avea o importanţă în şcolaritatea copiilor, aceasta se întâmplă deoarece ea este, indisociabil, o ordine cognitivă” (B Lahire) BIBLIOGRAFIE ALBULESCU, Ion; ALBULESCU, Maria, Predarea şi învăţarea disciplinelor socio-umane Elemente de didactică aplicată, Ed Polirom, Iaşi, 2000 DURKHEIM, Emile, Regulile metodei sociologice, trad C Sudeţeanu, Ed Ştiinţifică, Bucureşti, 1974 Idem, Educaţie şi sociologie, trad Iorgu Stoian, Ed Didactică şi Pedagogică, Bucureşti, 1980 IONESCU, Ion I , Sociologia şcolii, Ed Polirom, Iaşi, 1997 NICOLA, Ioan, Pedagogie, Ed Didactică şi Pedagogică, Bucureşti, 1992 PĂUN, Emil, Şcoala – o abordare sociopedagogică, Ed Polirom, Iaşi, 1999 PLUGARU, Liviu, Introducere în sociologia educaţiei, Ed Psihomedia, Sibiu, Braşov, 2004 POPOVICI, Dumitru, Sociologia educaţiei, Ed Institutul European, Iaşi, 2003 RĂDULESCU, Sorin, Sociologia vârstelor, Ed Hyperion XXI, Bucureşti, 1994 STĂNCIULESCU, Elisabeta, Sociologia educaţiei familiale, vol 1, Ed Polirom, Iaşi, 1997 